text:
טעכנאלאגיע
טעכנאלאגיע (פון גריכיש tέxvn טעכנע, 'קונסט, געניטשאפט, מלאכה'; און λoYίa לאגיאַ, 'זאָגן') זוכט פראקטישע לייזונגען פון פראבלעמען ניצנדיק וויסנשאפט. איינער פון די ערשטע טעכנאלאגישע ערפינדונגען איז געווען דער ראד. שפעטער האט מען ערפינדן דרוקעריי, וואס האט איבערקערט די מלאכה פון מאכן ביכער. מאדערנע טעכנישע ערפינדונגען זענען: קאמפיוטער, אויטא, מאשין, טעלעפאן א.א.וו.
טעכנאלאגיע האט אויך געזען די אנטוויקלונג פון וואפן פון שטעקנס צו נוקלעארע וואפן.
טעכנאלאגיע איז א צוזאמענשטעל פון וויסן, געצייג און אינפראסטרוקטור.
דער איינפלוס פון טעכנאלאגיע אויף דער געזעלשאפט אין פארשידענע וועגן. פון איין זייט האט זיך אנטוויקלט די פארגעשריטענע עקאנאמיעס דורך טעכנאלאגיע. פון דער צווייטער זייט זענען פאראן אומגעוואונטשטע ארויסקומען, ווי פארפעסטיקונג פון דער סביבה.
טעכנאלאגיע האט א סך ווירקונגען. זי האט געהאלפן אנטוויקלען מער פארגעשריטענע עקאנאמיעס (כולל דער היינטיקער גלאבאלער עקאנאמיע) און האט דערמעגלעכט דאס וואקסן פון א פרייצייט קלאסע פון מענטשן. פיל טעכנאלאגישע פראצעסן פראדוצירן אומבאוואונשטע ביי-פראדוקטן וואס מען רופט פארפעסטיקונג און טון אויסשעפן נאטירלעכע רעסורסן ביז צום שעדיגן דער ערד'ס סביבה. פארשידענע דורכפירן פון טעכנאלאגיע באאיינפלוסן די ווערטן פון א געזעלשאפט און שאפן נייע פראגעס וועגן דעם עטיק פון טעכנאלאגיע.
אינהאַלט
וויסנשאפט, אינזשעניריע און טעכנאלאגיע[רעדאַקטירן | רעדאקטירן קוואַלטעקסט]
ס'איז נישט שטענדיק קלאר די אונטערשייד צווישן וויסנשאפט, אינזשעניריע און טעכנאלאגיע. וויסנשאפט איז די שטודיע פון פענאמענען צו פארשטיין בעסער די פרינציפן וויאזוי אונזער וועלט פונקציאנירט. אינזשעניריע איז דער פראצעס פון שאפן געצייג און סיסטעמען ניצנדיק נאטירלעכע פענאמענען כדי מענטשן זאל האבן דערפון א פראקטישן ניץ.
טעכנאלאגיע קומט אפטמאל, אבער נישט אלעמאל, ווי א רעזולטאט פון ביידע וויסנשאפט און אינזשעניריע.
ס'איז פאראן עטלעכע סארטן טעכנאלאגיע:
היסטאריע[רעדאַקטירן | רעדאקטירן קוואַלטעקסט]
צווישן די גאר אלטע טעכנאלאגישע ערפינדונגען איז דער ראד, וואס די ארכעאלאגן האבן געטראפן אין די פריעסטע געזעלשאפטן סיי אין מעסאפאטאמיע סיי אין צענטראל-אייראפע. מען האט געניצט רעדער אין וואגענעס. אויך האבן טעפער געניצט א טעפער-ראד.
אינעם מיטל אלטער האט מען געניצט די פשוטע מאשינען (ווי דער הייבער, דער שרויף און דער בלאק) צו שאפן מער קאמפליצירטע געצייג, ווי די טאטשקע, די ווינטמיל און דער זייגער. מיטן רענעסאנס האט מען ערפינדעט די דרוקפרעסע (וואס האט דערמעגלעכט פארברייטערטע קאמוניקאציע).
די הויפט אנטוויקלונג פון דער טעכנאלאגיע האט פאסירט ווען עס האט זיך אנטוויקלט די מאשינען פון דער אינדוסטריעלער רעוואלוציע.
די אינדוסטריעלע רעוואלוציע האט אנגעהויבן אין דעם 18טן יארהונדערט אינעם פאראייניגטן קעניגרייך. דאס איז געווען א תקופה פון גרויסער טעכנאלאגישער אנטדעקונג, ספעציעל אין די געביטן פון לאנדווירטשאפט, פאבריקאציע, מינעריי, מעטאלורגיע און טראנספארט, וואס איז ארויסגעקומען פון דער אנטדעקונג פון דאמפֿקראפט. טעכנאלאגיע האט אוואנסירט נאך א שריט אין א צווייטער אינדוסטריעלער רעוואלוציע מיטן שפאנען פון עלעקטריע צו שאפן אזוינע אינאוואציעס ווי דער עלעקטרישער מאטאר, דאס עלעקטרישע לעמפל און נאך א סך. שפעטער האט מען דערפינדן נייע באגריפן וואס האבן דערמעגלעכט געטריבענע פליען און אוואנסירונגען אין מעדיצין, כעמיע, פיזיק און אינזשעניריע.מיט דער וואוקס אין טעכנאלאגיע איז געווארן מעגלעך צו בויען וואלקן קראצערס און ברייטע שטאטישע שטחים וואו די איינוואוינער פארלאזן זיך אויף מאטאר טראנספארט צו גיין פון איין ארט צום צוויטן און כדי אריינברענגען עסן. אויך איז קאמוניקאציע געווארן שטארק פארבעסערט מיט דער ערפינדונג פון טעלעגראף, טעלעפאן, ראדיא און טעלעוויזיע. ביי דער ענדע פונעם 19טן יארהאונדערט און אנהייב 20סטן יארהונדערט איז געווארן א רעוואלוציע אין טראנספארטאציע דורך דעם אויטאמאביל און דעם עראפלאן.
אינעם 20סטן יארהונדערט זענען צוגעקומען א גאנצע רייע נייע חידושים. אין פיזיק האט די אנטדעקונג פון יאדער-שפאלטונג האט געברענגט צו נוקלעארע וואפן און אויך קערנדיקע קראפט. מען האט ערפינדן קאמפיוטערס און שפעטער האט מען זיי פארקלענערט מיט טראנזיסטארן און אינטעגרירטע קרייזן. אינפארמאציע טעכנאלאגיע האט געברענגט צו שאפן די אינטערנעץ וואס האט אריינגעברענגט די אינפארמאציע תקופה. מענטשן ניצן היינט סאטעליטן אויסצופארשן דעם קאסמאס און אויך פאר טעלעקאמונקאציע.
פייער[רעדאַקטירן | רעדאקטירן קוואַלטעקסט]
פייער איז א וויכטיגער קוואל פון ענערגיע. אז מען פארברענט האלץ און האלצקוילן אין א פייער קען מען קאכן עסן. מיט דער צייט האט מען ערפינדן דעם ברענאויוון און דעם בלאזזאק וואס האט געגעבן די מעגלעכקייט צו שמעלצן און קאווען מעטאלן, ווי למשל גאלד, זילבער, קופער און בליי. מען איז גיך דערגאנגען די מעלות פון קופערנע געצייג איבער שטיין, ביין און הילצערנע געצייג. כאטש נאטירלעכער קופער איז נישט פאראן נאר אין קליינע קוואנטיטעטן אבער קופערנע אראצן זענען גאנץ פארשפרייט און מען קען פראדוצירן דעם מעטאל ווען מען פארברענט זיי אין א פייער פון האלץ אדער האלצקוילן.
ארבעטן מיט מעטאלן האט מען אויך אויסגעפונען געשמעלצן ווי בראנדז און מעש. די ערשטע באניצן פון אייזערנע געשמעלצן ווי שטאל זענען געווען בערך 1800 יאר פאר דער ציווילער רעכענונג.
מיט א פייער פון האלץ אדער האלצקוילן האט מען געקענט קאכן און בראטן עסנווארג צו מאכן אים מער עסבאר.
ענערגיע און טראנספארט[רעדאַקטירן | רעדאקטירן קוואַלטעקסט]
דאס ערשטע באניץ פון ווינט קראפט איז די זעגלשיף; ס'איז פאראן א באריכט פון א נילוס שיפל מיט א זעגל שוין טויזנטער יאר צוריק. פון פרעהיסטארישע צייטן ווייזט אויס אז די עגיפטער האבן ווארשיינלעך געניצט די קראפט פון דער נילוס-פארפלייצונג צו באוואסערן זייערע פעלדער, און ביסלעכווייז האבן זיי זיך אויסגעלערנט צו רעגולירן דעם וואסערשטראם דורך געבויטע באוואסערונג קאנאלן און באסיינען. אזוי אויך האבן די אמאליגע באוואוינער פון מעסאפאטאמיע (היינטיקער איראק), די סומערען, געלערנט צו ניצן די חידקל און פרת טייכן פארן זעלבן צוועק.
אבער די באניץ פון ווינט און וואסער קראפט איז געווען שטארק באגרענציצט אן אַן אנדער ערפינדונג. די ערפינדונג פון דער ראד האט פאסירט סיי אין מעסאפאטאמיע סיי אין די צפון קאווקאז בערג און סיי אין צענטראל אייראפע. מען האט געניצט רעדער פאר צוויי פארשידענע צוועקן. ערשטנס האט געמאכט וואגנס מיט רעדער כדי צו פירן א לאסט גאנץ גרינג א ווייטן וועג. אויך האט מען געניצט א ראד אין טעפעריי.
די ערפינדונג פונעם ראד האט געשאפט א רעוואלוציע אין האנדל און אין פירן קריגן. מיט גיכע טעפער-רעדער איז געווארן מעגלעך צו פראדוצירן א סך טעפעריי. אבער די גרעסטע רעוואלוציע איז געווען ניצן א ראד צו פארוואנדלען ענערגיע דורך וואסערמילן, ווינטמילן און אנדערע וועגן צו פארגרעסערן קראפט קוואלן.
אינפארמאציע טעכנאלאגיע[רעדאַקטירן | רעדאקטירן קוואַלטעקסט]
- זעט דעם הויפּט אַרטיקל – אינפארמאציע טעכנאלאגיע
אינפארמאציע טעכנאלאגיע איז ברייט פארשטאנען ווי די אנווענדונג פון קאמפיוטערס צו שפייכלערן, שטודירן, צוריקברענגען, טראנסמיטירן און מאניפולירן דאטן [2] אדער אינפארמאציע, אפטמאל אין קאנטעקסט פון האנדל.[3] אינפארמאציע טעכנאלאגיע ווערט גערעכנט אן אפטייל פון אינפארמאציע און קאמוניקאציע טעכנאלאגיע.
מען ניצט דעם טערמין אינפארמאציע טעכנאלאגיע אפט אלס סינאנים פאר קאמפיוטערס און קאמפיוטער נעצווערק, אבער אין אמת'ן ער שליסט איין אויך אנדערע אינפארמאציע פארשפרייטונג טעכנאלאגיעס ווי טעלעוויזיע, ראדיא און טעלעפאן. פארשידענע אינדוסטריעס האבן א שייכות מיט אינפארמאציע טעכנאלאגיע, כולל קאמפיוטער הארטווארג, ווייכווארג, עלעקטראניק, האלב-דורכפירערס, אינטערנעץ, טעלעקאם געצייג און עלעקטראנישער האנדל.[4]
טעכנאלאגישע קראנקייטן[רעדאַקטירן | רעדאקטירן קוואַלטעקסט]
עס זענען פאראן געוויסע סאציאלאגישע און געזעלטשאפלעכע פראבלעמען פארבונדן מיט ניצן טעכנאלאגיע:
- די טעכנאלאגיע קען שאפן אז דער מענטש ניצט מער נישט זיינע אייגענע מעגלעכקייטן.
- 'טעכנאפאביע' - פארכט פון טעכנאלאגיע (דאס קען פאסירן אין א פאל פון מענטשן וואס קענען נישט ניצן פארשידענע טעכנאלאגיעס. די פארכט קען אויסלאזן מיט 'טעכנא-סטרעס' – דער מענטש פאלט איין אונטער אן איבערמאס פון אינפארמאציע.
- פארשקלאפונג – געפאר פון אונטערטעניקייט צו דער ווירטואלער וועלט, קעגן דער רעאלער וועלט, דורך פארלאזן לעבנס-פארבינדונגען (פאמיליע, פריינט) וואס זענען נייטיק פאר גליקלעכן לעבן
זעט אויך[רעדאַקטירן | רעדאקטירן קוואַלטעקסט]
רעפערענצן[רעדאַקטירן | רעדאקטירן קוואַלטעקסט]
- ↑ (1986) Electricity in Economic Growth. Washington, DC: National Academies Press, 16, 40. ISBN 0-309-03677-1.
- ↑ Daintith, John, ed. (2009), "IT", A Dictionary of Physics, Oxford University Press, http://www.oxfordreference.com/views/ENTRY.html?subview=Main&entry=t83.e1592, דערגרייכט 1טן אויגוסט 2012 מוסטער:Subscription required
- ↑ Free on-line dictionary of computing (FOLDOC). דערגרייכט דעם 9טן פעברואר 2013.
- ↑ Chandler, Daniel; Munday, Rod, "Information technology", A Dictionary of Media and Communication (first ed.), Oxford University Press, https://books.google.se/books?id=nLuJz-ZB828C&pg=PA211, דערגרייכט 1טן אויגוסט 2012, "Commonly a synonym for computers and computer networks but more broadly designating any technology that is used to generate, store, process, and/or distribute information electronically, including television and telephone." מוסטער:Subscription required


c: text/html

text:
מאיר כהנא
הרב מאיר כהנא הי"ד (כ"ח תמוז ה'תרצ"ב - י"ח חשוון ה'תשנ"א) איז געווען דער גרינדער און אנפירער פון דער ראדיקאלער ציוניסטישער פארטיי כ”ך. ער האָט שטענדיק גערעדט וועגן זיין פלאן צו פארטרייבן אלע פאלעסטינער אראבער פון ארץ ישראל. צוליב דעם רוב פרייע אידן און א גרויסער חלק פון די פרומע אין ארץ ישראל האבן געהאלטן פוּן אים פאר א ראסיסט.
ער האט אינספירירט עטלעכע אמעריקאנער יידן תשובה צו טאן און עולה זײַן קיין ארץ ישראל, אבער זיי האבן געפאלגט זיין ראדיקאלע אידיאלאגיע.
מאיר כהנא איז אויך געווען דער אנפירער פון JDL, א אידישע זיכערהייטס-ארגאניזאציע אוּן אפשר א טעראריסטישע גרופע אין ניו יארק.
ער איז דערשאסן געווארן דורך אן אראבער אין ניו יארק בשעת אן אויפטריט.
ביאגראפיע[רעדאַקטירן | רעדאקטירן קוואַלטעקסט]
מאיר כהנא איז געבוירן געווארן אין ברוקלין, ניו יארק אין תרצ"ב.

robotstxt: allowed

filter: keep


text:
ספרי הבעל שם טוב > כתר שם טוב > הוספות > פח
איכה ה, א: זכור ה' מה הי' לנו הביטה וראה את חרפתנו.
צווישן די תורות וואָס דער אַלטער רבי, דער בעל התניא והשלחן ערוך, האָט געבראַכט קומענדיק דעם ערשטן מאָל פון מעזריטש זיינען געווען צוויי פאַרשידנאַרטיגע תורה אויסטייטשונגען אויף דעם פסוק זכור ה' מה הי' לנו הביטה וראה את חרפתנו, וואָס מורנו הבעש"ט נ"ע האָט אָט די צוויי פאַרשידנאַרטיגע תורות אויף איינעם און דעם זעלבן פּסוק זכור ה' וגו' געזאָגט אויף צוויי פאַרשידנאַרטיגע מסיבות אין באַזונדערע צייטן מיט איין און דער זעלבער הקדמה. אין דער אַלגעמיינער הקדמה האָט זיך דער בעש"ט נ"ע אָפּגעשטעלט אויף דער הייליגקייט פון דער געבורט פון אַ אידישן קערפּער, אָן אונטערשייד צי אַ זכר אָדער אַ נקבה. דער בעש"ט האָט גאָר ברייט אַרומגערעדט און קלאָר דייטליך ערקלערט די הייליגע ג-טליכע ליבשאַפט פון ג-ט ב"ה צו אידן, די ליבשאַפט פון ג-ט ב"ה צו די אידן איז ניט נאָר צו דער אידישער נשמה נאָר אויך דעם אידישן קערפּער, און די ג-טליכע ליבשאַפט איז צו אַלע געבאָרענע אידן אָן אונטערשייד, פון דעם גאון הגאונים ביז דעם פּשוט שבפּשוטים. דער גאון הגאונים האָט ג-ט ב"ה ניט מער ליב ווי דעם פּשוט שבפּשוטים, און דעם אידישן פּשוט שבפּשוטים האָט ג-ט ב"ה ניט ווייניגער ליב ח"ו ווי דעם גאון הגאונים. אין אַ ברייטערן שמועס ערקלערט דער בעש"ט זיין באַהויפּטונג אַז די ג-טליכע ליבשאַפט איז צום עצם מהות איד און אידישקייט, גאון און פּשוט דאָס זיינען צוויי נעמען פון טיטול באַגרייפונג, קענער און ניט קענער. קענער און ניט קענער זיינען נאָר באַגריפן וועלכע זיינען שייך צו כחות הגלוים אָבער אין עצם מהות איד און אידישקייט זיינען אַלע גלייך, ווייל אַלע אידן זיינען פון שם מ"ה דאצילות, ווי עס שטייט אין דעם מאמר פון פתח אליהו אַז שם מ"ה איהו אורח אצילות, דער בעש"ט ערקלערט מיט פעסטע באַווייזן פון טהרת המשפּחה, מילה און פּקוח נפשות אַז אַלע אידן זיינען גלייך באַליבט ביי ג-ט ב"ה. נאָך דער הקדמה האָט דער בעש"ט זייענדיג אין אַ מסיבה פון גרויסע גאונים וועלכע האָבן זיך שטאַרק מפלפּל געווען אין זאָגן חידושי תורה, און דער בעש"ט האָט געזען אַז די גאונים האָבן זיך אינערליך זייער איבערגענומען ביי זיך אַליין, מיט אַ שטאַרקער צופרידנקייט פון זייערע חדושי תורה, אין יענער מסיבה האָט דער בעש"ט געזאָגט די תורה זכור ה' מה הי' לנו, געדענק ג-ט וואָס עס איז געוואָרן פון אונזער מ"ה שבנשמה, הביטה וראה את חרפּתנו, קוק זיך צו און מאַך אונז זעהענדיג אונזער אייגענע שאַנדע. ביי אַ צווייטער געלעגנהייט אין אַ ישוב פון פּראָסטע אידן וועלכע האָבן געהאַט מסירת נפש אויף פּדיון שבוים מצד אהבת ישראל האָט דער בעש"ט געזאָגט זיינע תלמידים זכור ה' מה הי' לנו, געדענק ג-ט וואָס איז געוואָרן דורך זייער מ"ה שבנשמה, הביטה וגו' קוק זיך צו ווי זיי זיינען מחרף את נפשם צוליב אהבת ישראל211.
----- הערות -----
211) ספר המאמרים אידיש ע' 212.


text:
יהודה לייב אשלג
הרב יהודה לייב הלוי אשלג זצ"ל (ה' תשרי ה'תרמ"ה 25סטן סעפטעמבער 1884 – י' תשרי ה'תשט"ו 7טן אקטאבער 1954) איז באקאנט דורך דעם פירוש הסולם וואס ער האט געשריבען אויפן זוהר הקדוש.
יונגט[רעדאַקטירן | רעדאקטירן קוואַלטעקסט]
הרב יהודה לייב איז געבוירן געווארן אין שטאט ליקאווע (פוילן), און האט געלערנט אין ווארשע ביי רבי מאיר שלום ראבינאוויטש, דער אדמו"ר פון קאלושין. ער האט אנגעהויבן לערנען קבלה גאר יונג, און מ'פארציילט אויף אים אז ער פלעגט באהאלטן בלעטער פון זוהר און כתבי אר"י צווישן די בלעטער פון זיין גמרא. נאך דער פטירה פון זיין רבי האט ער ממשיך געווען ביי זיין זון רבי יהושע ראבינאוויטש פון פאריסאוו. ווי אויך פלעגט ער פארן קיין בעלז צום אדמו"ר רבי ישכר דוב. ביי 19 יאר האט ער פארהייראט רבקה, א טאכטער פון זיין פעטער הרב מאיר יוסף אבראמאוויטש, א גערער חסיד וואס האט געוואוינט אין פאריסאוו.
נאך א קורצער תקופה ביי זיין שווער אין פאריסאוו איז ער אריבער אין ווארשע, דארט האט ער באקומען היתר הוראה, און געדינט אלס דיין במשך זעכצן יאר.
זיין לעבן אין ארץ ישראל[רעדאַקטירן | רעדאקטירן קוואַלטעקסט]
ער איז ארויף וואוינען קיין ארץ ישראל ט"ז תשרי תרפ"ב (1921) וואו ער איז אנגעקומען מיט זיין רביצין קיין יפו, און האט זיך באזעצט אין דער אלטשטאט אין ירושלים.
קיין ארץ ישראל איז ער אנגעקומען בעירום ובחוסר כל, און האט נישט געוואלט זיך באנוצן מיט א רבנות שטעלע, נאר האט געארבעט מיט אויסארבעטן קלף פאר סת"ם און מיט מאכן זייף, מיט א מאשין וואס ער האט מיטגעברענגט מיט זיך פון פוילן. א קורצע צייט דערנאך זענען די ירושלימער רבנים געוואויר געווארן פון זיין גדלות, און הרב קוק, וואס איז דעמאלסט געווען דער הויפט רב, האט אים ממנה געווען רב פון דעם גבעת שאול געגנט אין ירושלים.
צווישן די יארן 1926–1928 האט ער געוויילט אין לאנדאן דארט האט ער מחבר געווען דעם ספר "עץ חיים" און טייל פון פירוש הסולם.
זיינע חיבורים[רעדאַקטירן | רעדאקטירן קוואַלטעקסט]
די צוויי עיקר חיבורים זיינע זענען:
- "תלמוד עשר הספירות" וואס איז געבויט אויף כתבי האר"י.
- פירוש "הסולם" אויפן זוהר.
ער האט גערופן זיין פירוש מיטן נאמען "סולם" וואס מיינט לייטער, זאגנדיק מיט דעם אז ווער עס לערנט קבלה מיט דער דאזיגער שיטה קען ווייטער שטייגן אין דעם לימוד אליין, אזוי ווי איינער קריכט אויף א לייטער.
ווי אויך האט ער געשריבען:
- "פנים מאירות" און "פנים מסבירות", פירושים אויפן ספר "עץ חיים" פון רבי חיים וויטאל.
- קונטרסים "מתן תורה", "הערבות" און "השלום", 1933.
- "בית שער הכוונות", מיטן פירוש "אור פשוט" ת"ש (1940).
- "מבוא לספר הזוהר", "הקדמה לספר הזוהר", "פתיחה לחכמת הקבלה", "פתיחה לפירוש הסולם", "פתיחה כוללת לעץ חיים" און "הקדמה לתלמוד עשר הספירות", אלע זענען הקדמות צום לערנען קבלה.
- "כתבי הדור האחרון".
- די צייטונג "האֻמָּה" (1940).
- קול התור - הקדמות, מאמרים, ערבות ישראל, משיחיות און קבלה.
זיין פטירה און ממשיכי דרכו[רעדאַקטירן | רעדאקטירן קוואַלטעקסט]
ער איז אוועק יום כיפור, י' תשרי ה'תשט"ו (1954), און באערדיגט געווארן אויף הר המנוחות אין ירושלים.
ער האט נישט ממנה געווען קיינעם ספעציעל צו דינען אלס ממשיך, און אסאך סיי פון זיין משפחה אין סיי פון זיינע תלמידים האבן ממשיך געווען פארשפרייטן זיין דרך הלימוד אין קבלה.
א טיילווייזע ליסטע פון דעם ערשטן דור פון די "ממשיכים":
- הרב ברוך שלום אשלג - עלטסער זון פון בעל הסולם. האט געדינט אלס אדמו"ר אין בני ברק.
- הרב שלמה בנימין אשלג - צווייטער זון פון בעל הסולם. האט געדונט אלס אדמו"ר אין בני ברק.
- הרב יהודה צבי בראנדויין - שוואגער פון בעל הסולם.
- הרב משה יאיר וויינשטאק - א תלמיד פון בעל הסולם.
- הרב משה ברוך לעמבערגער - א תלמיד וואס איז אויך געווען דער משמש פונעם בעל הסולם.
- הרב בנימין סינקאווסקי - א תלמיד פון בעל הסולם און מחבר ספר "יד בנימין" מאמרים וואס ער האט געהערט פון בעל הסולם.
- הרב דוד מינצברג - תלמיד פון בעל הסולם, ער האָט געפֿירט אַ קהילה אין ירושלים. הײַנט האָבן זײ אַ שול "חיי עולם" אין כיכר השבת אין ירושלים און אַ שול אין בית שמש.
א טיילווייזע ליסטע פון דעם צווייטן דור פון די "ממשיכים":
- הרב שמואל אשלג - אייניקל פון בעל הסולם, זון פון הרב שלום ברוך. האט געדינט אלס אדמו"ר אין בני ברק.
- הרב יצחק אגסי - איידעם פון הרב ברוך שלום אשלג.
- הרב יחזקאל אשלג - איינקל פון בעל הסולם, זון פון הרב שלמה בנימין. דינט אלס אדמו"ר אין בני ברק.
- הרב שמחה אשלג - אייניקל פון בעל הסולם, זון פון הרב שלמה בנימין. דינט אלס אדמו"ר אין בני ברק.
- הרב יעקב גרענירער - איידעם פון הרב ברוך שלום אשלג. דינט אלס אדמו"ר אין דעם בית מדרש פון זיין שווער אין בני ברק.
- הרב מרדכי שיינבערגער - פירער פון דער קהילה אור הגנוז לעבן מירון, איידעם פון הרב יהודה צבי בראנדוויין.
- הרב אהרן בריזל - א תלמיד פון הרב ברוך שלום אשלג, אדמו"ר פון דזשירקא.
- הרב אברהם גאטליב - א תלמיד פון הרב ברוך שלום אשלג, דינט אלס ראש בית מדרש ברכת שלום אין טעלז סטאן.
- ד"ר מיכאל לייטמאן - א תלמיד וואס איז אויך געווען דער משמש פון הרב ברוך שלום אשלג, גרינדער פון דער "בני-ברוך" גרופע אין פתח תקווה.
- הרב פיליפ שרגא בערג - גרינדער פון דעם "מרכז לקבלה" אין לאס אנדזשעלעס, און לערנט אויך פאר גויים.
- הרב אדם סיני - האט געלערנט אין דעם בית מדרש פון הרב ברוך שלום אשלג, גרינדער פון מרכז "הסולם" אין רמת גן.
- הרב עקיבא ארצל - א תלמיד פון הרב שלמה בנימין אשלג.
משפחה[רעדאַקטירן | רעדאקטירן קוואַלטעקסט]
- הרב ברוך אשלג (תרס"ו - תשנ"א)
- הרב שלמה בנימין אשלג
- הרב יעקב אשלג
- די ווייב פון ר' לייבל רייכבארד


text:
וועסט בראמפטאן סטאנציע
קאארדינאטן: 51°29′12″N 0°11′45″W / 51.4866°N 0.1957°W
וועסט בראמפטאן (ענגליש: West Brompton) איז א לאנדאנער אונטערגרונט און נאציאנאלע באן סטאנציע אויף דער דיסטריקט ליניע און דער מערב לאנדאן ליניע. די סטאנציע געפינט זיך אויף אלט בראמפטאן ראד, מערב לאנדאן, אין טראוולקארט זאנע 2.
די סטאנציע איז אויפן ווימבלדאן צווייג פון דער דיסטריקט ליניע. אויף דער מערב לאנדאן ליניע איז די באן דינסט פון לאנדאנער איבערגרונט און סאדערן.
.
היסטאריע[רעדאַקטירן | רעדאקטירן קוואַלטעקסט]
די סטאנציע האט געעפנט אין 1866 אויף דער וועסט לאנדאן באן. די דיסטריקט ליניע סטאנציע האט געעפנט דעם 12טן אפריל 1869.


text:
שאהנאמע
שאַהנאַמע (פערסיש: شاهنامه בוך פון די מלכים) איז אן עפאס פאעזיע געשריבן דורכן פערסישן דיכטער פירדאווסי פון 977 ביז 1010, און איז דער נאציאנאלער עפאס פון איראן, אפגאניסטאן, טאדזשיקיסטאן און דער פערסיש רעדנדיקער וועלט. די שאַהנאַמע דערציילט די היסטאריע פון דער פערסישער אימפעריע פון בריאת העולם ביז די מוסולמענער האבן איינגענומען פערסיע אינעם 7טן יארהונדערט.
דאס בוך איז זייער חשוב ביי די זאראאסטרישע, אזוי ווי עס באריכט די זאראאסטרישע רעליגיע פון איר אנהייב ביז די אראבער האבן געזיגט דעם לעצטן זאראאסטרישן מלך.
דאס בוך אנטהאלט 62 געשיכטעס, 990 קאפיטלעך און מער ווי 60,000 שורות פון גראמען (פיר מאל אזוי לאנג ווי דער באקאנטער עפאס "די איליאדע".
ס'איז פאראן אויף אן ענלעכן אופן א יידישע פאעסיע אינעם זעלבן סטיל פון דעם יידישן דיכטער מולאנא שאהין שיראזי, געשריבן אויף יידיש-פערסיש.


text:
קראנקייט
א קראַנקייט אדער חלאַת איז א מעדיצינישע צושטאנד פונעם קערפער אדער מוח פון א לעבעדיקן באשעפעניש וואס שאפט ווייטאג, אומבאקוועמקייט, צרות אדער טויט צום מענטש וואס ליידט פון דער קראנקייט. ווען די קערפּער פונקציאנירט שוין נישט מיטן פולן ברען, איז מען קראנק.
א קראנקייט קען קומען פון דרויסן, פון באקטעריע, ווירוסן אדער פאראזיטן, אדער פון דרינען, פון א גענעטישן פעלער אדער א כראנישער ענדערונג אינעם קערפער.
ווען א מענטש ליידט פון א קראנקייט איז א דאקטער מטפל מיט אים; ווען א בעל חי ליידט פון א קראנקייט ווערט דאס באהאנדלט דורך א וועטערינאר.
סיבות פון קראנקייטן[רעדאַקטירן | רעדאקטירן קוואַלטעקסט]
איינע פון די מערסטע פארשפרייטע סיבות פון קראנקייטן איז שוואכע היגיענע און א מאנגל פון ריין וואסער.
פארמיידן קראנקייטן[רעדאַקטירן | רעדאקטירן קוואַלטעקסט]
עס זענען פאראן קראנקייטן וואס זענען זייער פארשפרייט אדער האבן שווערע רעזולטאטן, און מען טוט זיי קאנטראלירן אפילו ביי געזונטע מענטשן. אז מען טרעפט אזא קראנקייט גאנץ פרי קען מען זיי היילן איידער זיי שאפן פראבלעמען. למשל, פארשידענע ראקן קען מען היילן נאר ווען מען טרעפט זיי גאנץ אין אנהייב.
נאך א ביישפיל איז אימוניזירונג. דער פרינציפ דערפון איז צו גרייטן דעם קערפער צו דער קראנקייט. דער קערפער האט זיין אייגענע פארטיידיקונג קעגן קראנקייטן, וואס הייסט די אימיון סיסטעם. די אימיון סיסטעם געדענקט וועלכע קרענק דער מענטש האט שוין געליטן. ווען א מענטש היילט זיך פון א קראנקייט שאפט די אימיון סיסטעם אנטיקערפערס קעגן דער קראנקייט. למשל, מען גיט א קליין קינד וואס האט קיין מאל נישט געווען קראנק מיט מאזלען א צארטע פארעם פון דעם מאזלען-ווירוס. די אימיון סיסטעם פונעם קינד הייבט אן שאפן אנטיקערפערס קעגן דעם ווירוס. ווען שפעטער קומט דאס קינד אין קאנטאקט מיט דעם זעלבן ווירוס, געדענקט די אימיון סיסטעם און קען קעמפן קעגן דעם ווירוס.


text:
די פאַרשיידנקייַט פון אָפּציעס די שפּיל אָנליין קיך גיט פּאָטער, אַלאַוינג איר צו שפּילן אין אַ געשעפט ווערסיע פון דער שפּאַס אָדער צו לערנען רעסאַפּיז. עס מיינט אַז די אידיש קומען פון אַ אָנגענעם אַראָמאַ פון קוקינג. זיי ווינקען, פרייד, צוזאָג גודיז. דעם ווירטואַל לערערס וואס טאָן ניט סקימפּ אויף לעקציעס. אויב איר וועט דיליגענטלי מקיים די ווערטער פון די טאַסקס זיך וועט באַלד לערנען עלטערע שוועסטער אָדער מאָם ינאָווויישאַנז, דיווערסיפי די טעגלעך מעניו, ווי זיכער יבערראַשן היים. טשאַלאַנדזש זיך אין דער ראָלע פון קוקס, ווייטראַסיז אָדער געשעפט פרוי, עפן אַ קאַפע מיט לאַש באַקינג.
גאַמעס קיך דורך קאַטעגאָריע:
מענטשן האָבן קומען אַרויף מיט פילע פאַרשידענע קיילים, און קוקבוקס קרבן רעסאַפּיז, טיילן זיי אויף די נאציאנאלע. יעדער מדינה האט זייַן אייגן געווירץ, אַ סכום פון ינגרידיאַנץ און טראדיציעס פון די מאָלצייַט. גאַמעס קיך באַקאַנט מיט די מערסט געשמאַק און ליכט מילז, און גרייטן זיי פֿאַר שפּאַס מיט די באַרימט העלדן פון קאַרטאָאָנס, קאַמיקס און אותיות געבוירן אין די ווירטואַל פּלאַץ. אַמאָל איר לערנען דעם טראדיציאנעלן יום טוּב קיילים וואָס זענען געדינט אין ניטל, טרעפן האַללאָוועען, פּאַטריק ס, נאָמען.
אומאָפּהענגיקער יקספּעראַמאַנץ אויף היים קיך מוטער איז נישט באַגריסן, אָבער אונדזער גאַמעס פֿאַר גערלז קיך זענען זייער זיכער. דאָ איר קענען נוצן די הרובע און ניט זיין דערשראָקן צו אָנהייבן אַ פייַער. מיר האָבן גאָרנישט פאָאָטהיללס און טוט נישט קאָכן, ווי אַ יקספּיריאַנסט מאַדרעך האלט אַלץ אונטער קאָנטראָל און וועט דערמאָנען אַז עס ס צייַט צו נאָענט די פייַער, נעמען די שטיפט און אַראָפּנעמען פּאַן פון היץ. אונדזער נייווז זענען שאַרף, אָבער איר קענען ניט רעפטל די פינגער, אָדער סקאָלדיד מיט בוילינג וואַסער.
די ווירטואַל קוקינג & נדאַש; רובֿ שעפעריש און זיכער, אַזוי קלייַבן קיין שפּאַס צו זיין שעפעריש און אָנהייבן מיט די אותיות:
עס זענען פילע מער אותיות אין פייע מעשיות קומען צו דעם זייַל צו טיילן מיט איר אַ געלערנט בקיעס. זיי זענען צופרידן צו טיילן זייער אייגן רעסאַפּיז, דערעקטינג דיין מאַניפּיאַליישאַן. מיט זיי איר וועט באַקן און קאָכן, פּרעגלען און מליען בשעת פּריפּערינג:
איר קענען לייכט געפֿינען אַ באַליבט שיסל דאָ און זייַן וועריאַנץ צו לערנען אַלע די סטאַגעס פון זייַן צוגרייטונג. קוקינג גאַמעס אַנטהאַלטן יסודות פון זוכן, און אין ערשטער קוקן פֿאַר יוטענסאַלז און ינגרידיאַנץ פון וואָס האָבן צו אַרבעטן אַ נס. זוכן די קאַבערדז און טישן, קוקן אין די שפּייַזקאַמער און פרידזשידער, קאָנטראָלירן די טישן. ווען די required זאכן זענען געפֿונען, איר קענען נעמען צו בעל. קלאַפּן קרעם, סלייסט וויטאַמינס, קאָכן סאָסיז, שטעלן עסנוואַרג אויף די פּאַן אָדער טאָפּ, צו פאָרלייגן די טייג אין די ויוון.
ווי צו ברענגען אַלץ צו אַ גרייט שטאַט, דעם איז האַלב די שלאַכט, עס איז נאָך אַ שיין לאָזשע אַז דער עסנוואַרג געקוקט אַפּעטיטלעך. עס אויך לערנט איר אַ ווירטואַל שעף, ווייַזונג אַ פייַל פּראָוסידזשערז.
אַ באַגעגעניש מיט דיין באַליבט אותיות און אַ קולינאַריש פּראָצעס, אַז ס טשיקאַווע, אָבער מיר פאָרשלאָגן אַ פאַרשיידנקייַט פון זשאַנראַז. איר קענען נישט בלויז קאָכן, אָבער אויך צו ווערן אַ קאָמערסאַנט, אָפּענעד זיין אייגן רעסטאָראַן, די עסצימער אָדער קאַפעטעריע. און אויב איר ווילן, אַרבעט ווי אַ קעלנער, קעריינג אַ טעלער מיט אַ שיסל צו וויזאַטערז, גענומען אָפּצאָל און גענומען אַוועק די וילעם.
כל די גאַמעס קענען זיין צעטיילט אין סוגיות:
פּרובירן זיך אין פאַרשידענע ראָלעס, ווו יעדער האט זייַן אייגן פּיקיוליעראַטיז און נואַנסיז. איר קענען אַפֿילו אָנטייל נעמען אין אַ קאָנקורס פון קוקס וואס זענען בעסער, Faster און מער שיין קאָכן אַ זיכער שיסל. קאָמפּעטיטאָרס קענען בויען ינטריגז איר, אַרייַנמישנ זיך מיט דעם פּראָצעס אַזוי אַז איר דערלייגן. צו אַפֿילו די שאַנסן, איר אויך זענען ערלויבט צו טאָן פּונקט אַזוי.
אין סדר צו צוגרייטן די יום טוּב ספּעציעל טשיקאַווע קיילים. פון די געוויינטלעך סאָסידזשיז און קעטשופּ קענען זיין בלאַדי Fingers פֿאַר האַללאָוועען, ניטל גלייז פאַרב מענטשן און העררינגבאָנע שאָרטקרוסט געבעקס.
איר קענען זיין אַרויס די ווענט, און באַרבעקווינג אויף דער נאַטור אָדער אַרבעט אין די סנאַקק בר אויף דעם ברעג. עס זענען אַ פּלאַץ פון פאַרביק פרוכט קאַקטיילז, ייַז קרעם, סנאַקס. דינען דעם געשמאַק פאַרשיידנקייַט פון קאָלירן, פּאָרינג טרינקען אין ברילן און באַצירן סלייסיז פון לייַם, קיווי, אַנאַנאַס און קאַרש.


text:
איר האָט אפֿשר געלייענט דאָס שטיקל וואָס כ´האָב אָנגעשריבן וועגן זשורנאַל „מעלות“. כ´האָב זיך דערפֿרייט צו באַקומען אַ בריוו פֿון זיי, דווקא אַ לענגערן, מיט פּרטימדיקע טענות אויפֿן אינהאַלט פֿון מײַן אָפּשאַצונג. ווײַטער ברענג איך דעם בריוו. מיר פֿירן שוין אַ שטיקל בריוואויסבײַט (אויסטויש), וועל איך באַלד אי"ה געבן אויך מײַן ענטפֿער אויף דעם בריוו, און זייער צווייטער ענטפֿער (אוף!).
בס"ד
ר"ח חשון, תשס"ה
לכבוד מר. בערגער:
מיר האבן סוף זומער באקומען פון א פריינט א קאפיע פון אייער ארטיקל "מעלין בקודש" וואס איז דערשינען אויפ'ן אינטערנעט. כאטש מיר האבן געוואלט אויסגלעטן די מיספארשטענדענישן וואס פריער, איז אונז, צוליב דער אויסטערלישער יאגעניש צו ערזעצן די יום טוב און חול המועד טעג כדי צו ענדיגן אונזער זשורנאל באצייטנס, כמעט אוממעגליך געווען זיך צו אדרעסירן צו דעם ביז איצט.
קודם כל, א דאנק פאר'ן שילדערן די "מעלות" פאר אידישע אינטערנעט באנוצער, און פאר אייער אויפריכטיגער "התגלות" (full disclosure), וואס האט אונז, אגב, פארשאפט נישט ווייניג עגמת נפש. מיר וועלן דא אויפקלערן אייערע דריי פערזענליכע איבערלעבענישן פון אונזער שטאנדפונקט:
1. אייער ענטפער וועגן גיין אינמיטן שלאף איז געווען העכסט צופרידנשטעלנד און מיר האבן געווארט צו באקומען נאך אזעלכע
סארט פראגעס פון ליינער פאר אייך צו ענטפערן. אבער א לאנגע צייט דערנאך (אפשר א יאר-צוויי) זענען נישט געקומען קיין פראגעס אויף געזונטהייט. שפעטער האט זיך אנגעהויבן א שטראם פון פראגעס אויף פסיכאלאגישע פראבלעמען, אבער רוב האבן דוקא נישט געוואלט הערן די מיינונג פון א מעדיצינישן שטאנדפונקט, נאר נאטירליכע עצות און חיזוק פון מיטגעמאכטע, וואס מיר האבן באקומען לרוב פון אונזער צעוואקסענעם עולם ליינער. אויב מיר געדענקען ריכטיג, האבן מיר פאר א פאר יאר צוריק געהאט א געלעגנהייט זיך צו באנוצן מיט אייערע טאלענטן, אבער דעמאלט האבן מיר שוין געהאט פארלוירן דעם קשר מיט אייך און מיר האבן אפילו נישט געוואוסט צו איר וואוינט נאך אין ניו יארק.
על כל פנים, מיר האבן זיכער נישט געהאט קיין שום פערזענליכעס קעגן אייך, און אייער שטאפל אין פרומקייט האט נישט קיין
שום שייכות דערמיט. אן ארטיקל אויף השקפה אדער הלכה וואלטן מיר, פארשטייט זיך, נישט אנגענומען פון אייך (פונקט ווי איר וואלט מסתמא נישט אנגענומען פון אונז), אבער מיט א מעדיצינישן ארטיקל האבן מיר נישט קיין שום פראבלעם מיט'ן מחבר, אויב ער איז נאר נישט אויסגעשפראכן אנטירעליגיעז.
2. מיר ווארטן נאך אלץ אויף דער פארטיגער קאפיע פונעם אינטערוויו אין פארווערטס. אויב איר האט עס נישט געהאלטן ביים
שיקן, וואלטן מיר דאנקבאר געווען ווען איר זענט אונז מודיע פון פאראויס.
3. אונזער סיסטעם פון אבאנאמענט איז אנדערש ווי ביי וועלטליכע זשורנאלן, ווייל מיר דינען גאר אן אנדער סארט ציבור. אונזער עולם איז פארנומען מיט גרויסע געזינדלעך בלע"ה, די פרנסה איז בצמצום, און אפטמאל קומט מען פשוט נישט אן ארויסצושיקן דעם טשעק באצייטנס. רוב פון אונזערע אבאנאנטן זענען געשוואוירענע ליינער וואס ווילן נישט פארפאסן קיין איין נומער, און זענען דאנקבאר אז מיר שיקן זיי ווייטער דעם זשורנאל כאטש זיי האבן נאכנישט באנייט זייער אבאנאמענט. אייער פאל איז דער ערשטער וואס האט געשאפן אומאנגענעמליכקייטן. באלד נאכ'ן ליינען אייער ארטיקל, האבן מיר געהייסן אונזער סעקרעטארין מודיע זיין פאר יעדן נייעם אבאנאנט פון פאראויס אז די "מעלות" וועט ארויסגעשיקט ווערן צו אים – און ער וועט דארפן באצאלן דערפאר – ביז ער שטעלט אפ זיין אבאנאמענט. ביטע זייט אונז מודיע וויפיל נומערן איר האט באקומען אומגעבעטן און מיר וועלן אייך בל"נ צוריקשיקן דאס געלט.
וואס שייך דער שילדערונג פון "מעלות" גופא, האבן מיר עטליכע באמערקונגען.
1. די תורה ארטיקלען פון הרב ב. הלוי ווערן אויסדריקליך נישט געשריבן כלפי חוץ. כאטש זיי זענען נישט פון העכסטן סטאנדארט פון שרייבערישן שטאנדפונקט, געבן זיי פאר אונזער אויסגאבע אן אינהאלט און סובסטאנץ. א אידישע אויסגאבע אן א תורה ארטיקל וואלט ביי אונז באטראכט געווארן ווי א צייטונג אן נייעס. די ארטיקלען זענען פון די פאפולערסטע ביי אונזערע מענער ליינער, און ס'איז אונז א כבוד און שטאלץ צו הערן פון א סך תלמידי חכמים אז זיי ליינען עס מיט הנאה.
2. אייערע קאטעגאריזאציע "צדיקים פון יחוס סאטמאר" איז אונז אומפארשטענדליך. מיר שרייבן כסדר פון צדיקים און ערליכע אידן פון אלע קרייזן – חסידים, מתנגדים, ספרדים, בעלז, סקווער, פאפא, באבוב, ליובאוויטש, א. א. וו.
3. אייער אויסצוג פון אונזער רובריק "בית נאמן" האט געקענט שאפן א זייער נעגאטיוון – און פאלשן – איינדרוק פון מענער שאוויניזם און פאראורטייל פון אונזער זייט. מיר וואלטן געראטן אייערע ליינער צו ליינען אונזער גאנצן ענטפער פאר "א יידענע וואס שרייבט אריין מיט הארבע טענות קעגן איר מאן וואס רק ער קריטיקירט איר בעל-ביתישקייט" (אייר תשס"א), וואו מיר זענען איר מחזק אז זי זאל זיך שטעלן אויף אירע רעכטן און געבן דעם מאן אן אולטימאטום איר אויפצוהערן קריטיקירן אדער הערט זי אויף צו ארבעטן. די ווערטער "והוא ימשל בך" געפינען זיך אינגאנצן נישט אין דעם ארטיקל. אויב מיר האבן עס אמאל גענוצט אין אן ענליכן זין איז עס נישט געווען אלס אן ענטפער פאר דער פרוי, נאר אלס אן אויפקלערונג פארוואס דער מאן קריטיקירט איר.
4. וועגן שידוכים האבן מיר שוין א סך געשריבן, און צוריקגעהערט א סך פאזיטיווע גרוסן.
5. מיר האבן באשולדיגט די אידישיסטן אין דעם חורבן פון אידישקייט (ד. ה. שמירת תורה ומצוות) אין מזרח אייראפע, וואס איז, פארשטייט זיך, נישט געקומען פון ליבשאפט צו אידיש, נאר פון שנאה צו אידישקייט. ביטע נעמט עס נישט אן ווי א פערזענליכע באליידיגונג. די היינטיגע אידישיסטן ווערן דורך אונז באטראכט אלס אומשולדיגע "תינוקות שנשבו" וואס האבן קיינמאל נישט פארזוכט דעם טעם פון אריגינעלער אידישקייט. א באזוך אין ברוקלין יעדן פורים און א שטיקל שייכות מיט'ן אפפאל פונ'ם חסידישן עולם איז – פונקט ווי אונזער מאמע לשון, ווי טייער און הייליג ס'זאל נאר זיין – א קנאפער ערזאץ פאר לימוד התורה, שמחה של מצוה, און א דערציאונג אין א תורה'דיגע שטוב. אדרבה, קומט אמאל אויף א שבת אין מאנסי, און איר וועט זען פארוואס מיר האבן היינט אזויפיל טויזנטער בעלי תשובה.
6. רוב פון אונזערע ליינער ווייסן קוים צו זאגן פון אידישיסטן, און כמעט קיינער פון זיי ווייסט נישט אז אידישיסטן עקזיסטירן נאך היינט. מיר האבן זיך בכלל נישט וואס צו פארענטפערן פאר אונזער גוטן אידיש. רובא דרובא האבן שטארק הנאה דערפון, און פון ווען מיר האבן דערקלערט דעם ענין פון אונזער שטאנדפונקט אין די ערשטע יארן פון "מעלות", האבן מיר מער נישט געהערט קיין ווארט קריטיק דערויף. אדרבה, טייל האבן "אידישיסטישע" טענות, פארוואס מיר נעמען צומאל אריין ענגלישע ווערטער.
דוכט זיך אז קיינעם פון אונזער לאגער וואלט נישט איינגעפאלן אז חסידישע אידן דארפן זיך גיין לערנען אידיש ביי אנדערע. אידיש איז ביי אונז א לעבעדיגע שפראך וואס האלט זיך אין איין טוישן, נישט א שטייפע, אפגעטריקנטע שפראך פון מזרח אייראפע, צירקע 1945. דער "יידיש" פון ייוו"א קלינגט אונז פרעמד און אומבאלומפערט (אויסער א טוץ אנדערע טענות – לינגוויסטישע, נישט רעליגיעזע – וואס וועלן אפשר בקרוב ארומגערעדט ווערן אין אונזער רובריק "מאמע לשון"), און פאר אונזערע ליינער וואלט עס געווען כמעט אומפארשטענדליך.
אידיש – א רייכער, שיינער, ריכטיגער אידיש – איז אונזער מאמע לשון. מיר זענען געהאדעוועט געווארן אויף די שריפטן פון די בעסטע ארטאדאקסישע שרייבער פון אייראפע און ארץ ישראל, ווי בער סאקאלאוו, אלתר שנור, און א. זעירא. ענגליש איז אונזער צווייטע שפראך. מיר האבן דעריבער קנאפ נוצן פון אידיש-ענגליש ווערטערביכער. רוב ווערטער פאר "בארייכער דיין ווערטער אוצר" קלייבן מיר אויס פון אונזערע אייגענע ארטיקלען, באנוצנדיג זיך צומאל מיט ענגלישע און דייטשע ווערטערביכער צו דערקלערן זייער באדייט און מקור.
דערפאר וואס מיר ווילן שטארק פארמיידן א פארבינדונג מיט'ן אינטערנעט, וואלטן מיר אייך זייער דאנקבאר געווען אויב איר
קענט דאס אלעס – אדער כאטש א טייל דערפון – איבערגעבן פאר אייערע ליינער. אויב מעגליך, ביטע שיקט אונז אריין א קאפיע פון אייער ארטיקל דערוועגן.
א דאנק פאראויס און א סך נחת פון ביילע נחמה!די רעדאקציע


text:
מיין טאג בוך
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך
פאר א PDF פון די גאנצע טאג בוך, ביטע דריקט דא
viewtopic.php?p=1510541#p1510541
שלום וברכה מיין טייערע חברים וואס אסאך וועלען מיר אפילו נישט געדענקען און וויסען אז איך האב אמאל עקזעסטירט
לכתחילה האב איך געזוכט א אשכול ווי איך קען עס ארויפלייגען אהן עפענען א ספעציעלע אשכול לכבודי, למעשה לא הצלחתי, ממילה האב איך יא געפענט (בהסכמת המנהלים) אבער אונז האבען א פאלעסי נישט מיטצונעמען און פארביערן צו משפיע זיין אויף די אנדערע פון אונזער חבורה מיטרייזענדע זאלען נישט מיטנעמען א קעמערע ווייל עס נעמט אוועק פון די ערנסקייט און פון די התעוררת, ממילה בעט איך מיר איבער פאר'ן זיך באנוצען בלויז מיט פעדער, ואתכם הסליחה
לויט ווי די חבירים המקשיבים זיכער געדענקען מיר אלס א חסיד אמיתי מרביה"ק מרן ישעי' ב"ר משה זי"ע שוין מיום העומדה על ציון קודשו פאר בערך 7-8 יאר צוריק (נאך פון פאר די ציון איז געווארען די תל תלפיות פון אלופי אלפי ישראל און כמעט יעדע איד זיכט צו האבען א שייכות עם נשמת רביה"ק זי"ע) און פון דאנסמאל האב איך די זכיה ורגלי מוליכין אותי לביהמ"ד בית מדרשו ומעון קודשו של רבינו כמה וכמה פעמים, וואס באופן קבוע איז ביום הק' ג' אייר און ווי אויך פאר'ן אריינטרעטען אין די ימי הרחמים והרצון ווען איך האב א גלעגענהייט, אזוי אויך היי יאר האב איך געטראכט און גערעכנט צו זיין אין קדשי קדשים (נאכדערצו אז איך האלט ממש פאר'ן חדר פירען/אאפשערן פון מיין ישעי'לע נ"י וואס האט די זכיה צו טראגען שמו הק' ווי איך האב שוין געשריבען באריכות דא אויף'ן וועלטעל אין די פארגאנגענהייט ווען ער איז געבוירען געווארען) און ווען עס איז געקומען נענטער צום זמן פון ער"ח אלול האב איך געזעהן אז עס איז זייער שווער יעצט אוועק צו גיין אפילו אויף צוויי טעג אויך, און איך האב שוין אפגעמאכט ביי מיר אז כשם שמקבל שכר על הדרישה כל מקבל שכר על הפרישה... און דאס איז זיכער די רצון ה' אויף היי יאר, ביז די מסבב כל הסיבות האט אזוי צו געפירט אז פון הימעל האב איך געזעהן אז די היי' רבי וויל איך זאל קומען.... קען זיין אז עס איז א דמיון אבער עפעס אזוי זאגט מען נאך אויף ל"ג בעומר אז ווער עס קומט צופארען האט באקומען פון פריער א איינלאדענונג פון תנא אלקי ר' שמעון ב"ר יוחאי, אזא ענדליכע הרגשה האב איך געהאט פארגאנגענע וואך פרייטאג נאכדעם וואס איך האב ממש געשפירט ווי איך האב באקומען א הזמנה מיוחדת, אבער יעצט וועל מיר לאזען דמיונות אין א זייט און אונז וועלען באשרייבען די טאג בוך פון מיין פליצלינגע נסיעה
דארנישטאג פר' ראה פארנאכטס זיץ איך אינדרויסען פון באנגעלוי נאך א גאנצע וואך ארבעטען אין שטאט און נארוואס ארויסגעקומען צו מיין משפחה פון דריי ליכטיגע און זיסע קינדערלעך צו פארברענגען א שיינע לעכטיגע און היי' שבת אינאיינעם, און פליצלינג באקום איך א פאון קאל פון מיין גרויסע שוואגער און ער פרעגט מיר צו איך פאר בעזה"ש היי יאר אויך אויף ער"ח אלול, און מיין תירץ איז אז עס זעט נישטאויס אזוי היי יאר, הייבט ער זיך אהן בעטען אפשר דאך... ער האט זייער א וויכטיגע הזכרה און עס מיז אנקומען קיין קערעסטיר ווייל נאר די הייליגע ר' ישעי'לע קען אים העלפען און די מצב, און ביטע איך זאל נישט משנה זיין פון מיין גיטע מנהג און איך זאל יא אויך גיין היי יאר לציון המציונת באתרא קדישה קערעסטיר, אויף ער" ח אלול, און דא בין איך געווארען אינגאצען פארלוירען, דא האב באקומען א קלארע רוף מיט א גאר וויכטיגע סיבה אז איך מיז יא לויפען, און דא איז שוין ביי מיר קלאר געווען (מיט גרויס שווערעקייטען) אז היי יאר פאר איך שוין נישט, איין זאך האב איך יא געזעהן אז אפילו אויב איך מיין אז עס איז נישט מעגליך מיינט עס נאך אלס נישט אז עס איז טאקע נישט מעגליך, והריאה לדבר ווייל אויב עס איז זייער וויכטיג זעסטו ווי עס ווערט פליצלינג מעגליך... און אינדערמיט שפאצירט ארויס מיין ב"ב פון באנגעלוי און טוה מיט איהר מיטיילען וואס איז יעצט פארגעקומען די לעצטע פאר מינוט.... און א יעדע פארהייראטע פארשוין פארשייט אליין אז ...אין מילים... פליצלינג? פון איין מינוט צום צווייטען? וויאזוי קומט אהן די פאספארט? וכדומה.. אבער וואס טוט מען נישט פאר א גרויסע ברודער, נאכדערצו אין א עת צרה
קודם האב איך געקלינגען א חבר וואס האט מיר שוין געבעטען עטליכע מאל אין די עבר אז די קימענדיגע מאל וואס איך פאר אויף קערעסטיר זאל איך אים מיטיילען ווייל ער וויל קומען, אוו גלייך געמאכט טיקעטס (כמעט) איאיינעם, און דערנאך האב איך אריינגעשיקט מיין'ס א שוואגער ( א אנדערע) וואס איז נאכנישט ארויסגעפארען צו די קאנטרי, אין מיין דירה אין שטאט כדי ארויסצוברענגען מיין פאספארט צו די קאנטרי, ווייל אזוי וועל איך פארען פון קאנטרי צו JFK גלייך, און די מחשבות האבען אנגעהויבען צו בוזשעבען אין מיר און א קאלטע שווייס איז מיר דורך גיגאנגען אויף אלע און אין אלע גלידער נאכדעם וואס האט זיך דורכגעדרייט די לעצטע שעה, און איך האב אנגעהויבען מורידיגע בענקשאפט אל עיר הקודש, אז איך בין זוכה להתקשר בקשר בקטירא באילנא דחייא וע"י זה אוחז אומנות אבותינו בידינו, וידוע מאמר חכז"ל ההולך בדרכי אבות מזכירין לו זכות אבות = וג"כ מזכירין לו זכות רבותיו של האבות
און יעצט בעמדינו איזה ימים ורגעים טרם שזכיתי לנסוע בעזהשי"ת להתקיים 'ורגלי מוליכות אותי לבית המדרש' ונפרוש כפיך לה' על אם הדרך לעיר הקודש והמקדש קערעסטיר יצ"ו לפקוד על ציונו הק' של רביה"ק מרן ישעי' בן רבי משה זי"ע ולשהות במחיצת קדשו בביתו נאוה קודש - וידוע דבריו הקדושים של מרן הגה"ק העצי חיים זי"ע (שמחת תורה דרוש כ"ט) וזרח השמש ובא השמש ואל מקומו שואף זורח שצדיקים לאחר הסתלקותם באים להתפלל באותו מקום כמו בחיים חיותם, און נאכדערצו די היי' רבי האט אזוי צוגעזאגט פאר זיין פטירה, דאס אויב מען וועט קומען צו אים אין שטוב זאגט ער צו דאס מען וועט געהאלפען ווערן פונקט אזויווי ביים לעבען, (כמבואר בספר חתנו הגה"צ מ'קראלי זי"ע - עלה שמואל) און ווער רעדט נאך אין אזא עת רצון בהאי יומא דקא גרים ערב ראש חודש אלול תשע"ז לפ"ק הבעל"ט להתברך בכל מילי דמיטב ווען מען וועט זיך אויסוויינען על ציון ובמעון קודשו, קלינג איך אהן דעם טאטע זז"ג פארציילען און מיטיילען און פארשייט זיך די טאטע זז"ג ווערט זייער מרוגש אויף די גרויסע זכיה און ער מאכט זיכער דאס איך האב אלע נעמען פון משפחה, און בברכת אויספוילען אלעס גוטס לנו ולכל ישראל לייגט מען אראפ די פאון, און מען גרייט זיך ארויסצופארען אויף ק"י לפקוד ציון קודשו של איתן אדונינו מרן רבינו הקדוש מ'סאטמאר זי"ע וואס די יארצייט געפאלט אויס היינט נאכט, און איינוועגס אפנעמען ברכת קודשו פון מו"ר כ"ק מרן גאב"ד סאטמאר מאנסי שליט"א, (נאכ'ן טיש ומעמד קרן ויואל משה, וואס ער האט געדארפט אויפטרעטען דארט, נאר מחמת חוסר הזמן האט ער עס געקענסעלט נאכ'ן דברות קודש פון זיין גרויסע שוואגער כ"ק מרן מהר"יי שליט"א) איידערן אפרייזען אויף קערעסטיר און נאכ'ן זיך געזעגענן פון רב זז"ג (נאכ'ן טיש באישון ליל) פאר איך צירוק אין קאנטרי ויה"ר שברכת צדיק יחולו על ראשינו "שתוליכנו לשלום ותחזירינו לשלום" בלי שום צער ונזק, אמן
פרייטאג צופרי זענען מיר דורך געגאנגען אלע אפציעס פון אלע וועגען פארן קאנפירמען די טיקעט'ס, און געבליבען איז אז גייענדיג וועט זיין מיט אסטרעיען עיר קיין וויען און עס וועט זיין אקאנעמי סיטינג אזויווי אלע מאל ווייל אזוי וועל מיר גיין אינאיינעם מיט מיין חבר, א אהיימגייענדוג וועל מיר גיין דורך פראנקפורט מיט לופטהאנזה און יא גיין ביזנעס קלעס (צום ערשטען מאל) מיט'ן פלאן צו שלאפען ווייל מען דארף אהיים ברענגען מיין משפחה די טאג וואס איך לאנד בשלום און אזוי זיין אויסגערועט בעזה"ש, און סייווי האט מיין חבר נישט געטראפען קיין פלאץ אויף די פליגער, און ער וועט גיין דורך לאנדאן מיט בריטיש עירליין, און דערנאך האט מען מסדר געווען די קאר, און ווען אלעס איז געווען מסודר איז מען געגאנגען טרעפן מיין שוואגער כדי אפצונעמען מיין פאספארט
שב"ק מיט א מורעדיגע דערהויבענקייט גרייטענזיכדיג צו זיין די קימענדיגע וואך אין קדשי קדשים, און פארשטייט זיך עולה געווען אלס א הולך בדרך
מוצ"ש קודש נאכען פארביערן צו פאקען ווי מער זאכען אהיים פון קאנטרי כדי צו זיין גרייט דינסטאג ווען מען קערט זיך צוריק בסל מלא ברכות, נישט צו האבען אזא שווערע עבודה און זיכער נישט איבער לאזען די ארבעט אויף די ב"ב אויף איהר אליינס אהן קיין הילף, נאך אלעם איז מען אראפגעגאנגען אין ביהמ"ד שע"י קאלני זיך צו וואשען מל"מ ברוב עם אינאיינעם מיט די איבריגע בני החבורה תושבי מחנינו, און בשעת מעשה זיך געזעגענט בדברי פרידה און מלא רגש זיך געלאזט ארויסברענגען מיינע געפילען טראץ וואס איז שווער ווען אנדערע האלטען מיט, אבער דאך האב איך זיך נישט געקענט איינהאלטען, נאכדערצו נאכדעם וואס עס איז געווען אזא קערעסטירע לופט א גאנץ זוממער און יעדע וואך זיך געקאכט מיט ספירי רבינו און זיך געווארעמט רעדענדיג פון היי' רעבין'ס קדושה וחסד, דערנאך האבען אלע געשריבען קוויטלעך, און נישט יעדער האט געהאט פאפיר האבען עטליכע געשריבען אויף א פאפיר טעלער זאגענדיג דאס עס איז זיכער א נחת רוח לנשמת רביה"ק דאס ער זעט אז עס קומט פון אידישע קינדער עסן מל"מ..... געזאגט וישלח און געגאנגען שלאפען
זונטאג: זה היום עשה ה' נגילה ונשמחה בו, היינט גיי מיר פויעלן ישעות ורפואת און אויסבעטען אלס גוטס לנו ולכל ישראל, נאך א ווארעמע תפילת שחרית אין מחנה נועם אלימלך ביהמ"ד גרייטענזיכדיג אויף שמירת הדרך ברוחניות ובגשמיות מאך מיר די וועג אהיים, פאק מיר זיך איין צוויי פאר וועש אין א שאפינג בעג מיט נאך א סענדוויטש און ווי אויך אריינגעלייגט די ספר הק' מופת הדור אין די טלית בייטעל, און טאפענדיג אין טאש זיכער צו מאכן אז די פאספארט ליגט דארט לאזט מען זיך אויף'ן וועג אריין צום פלוגהאפטען בערך 12:30 מיטאג
המשך יבא:
-
- שר האלף
- תגובות: 1337
- זיך איינגעשריבען אום: מאנטאג ינואר 18, 2010 10:53 am
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
בשבילי נברא האט געשריבן:פאר בשלום און פוע'ל אלעס גוט'ס!
אוי בין איך דיך מקנא! אז א איד זאל קענען האבן אזא קשר אמיץ מיט א גרויסן הייליגן צדיק שנשמתו בגנזי מרומים!
מיר האלטען שוין נאכדעם ב"ה, געפוילט אלס גוטס לנו ולכל ישראל, אונז זענען געווען די פארגאנגענע ער"ח אלול בשעת די ניו יארקע אידן האבען מיטגעהאלטען די ליקו החמה בין איך געווען מעבר לים, פשוט איך באשרייב עס נאר יעצט, אונז האבען זיך ארויסגעלאזט זונטאג פר' שופטים בערך 5:40 נאכמיטאג און געלאנדעט דינסטאג בסל מלא ברכות בערך 1:20 מיטאג... ווארט נאך ווייטערדיגע באריכטען בקרוב דא אויפ'ן וועלטעל
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (המשך)
נאך א גאנצע וועג מיט א הכנה אויסהערענדיג הרב יוסף חיים גרינוואלד שליט"א מלא התעוררת ביים דירה צו ביים ציון הק', וואס איך האב ממש אינמיטען דרייווען -פארענדיג אליינס אין קאר- געגאסען טרערען קומען מיר אהן בערך 3:00 און מיר האבען געפארקט די קאר אין עירפארט פארקינג לאט, און מיין חבר -קימענדיג פון שטאט- האט שוין געווארט אויף מיר ביים טירמענעל 1 ,אביסעל נערוועז אז מען קען ח"ו פארפאסען די פליגער... און נאכען אריינטשעקען זיך מאכט די דעסק זיכער אז איך טשעק נישט אריין קיין רענצעל, און פארשטייט זיך אז נישט, אז מען פארט נאר אויף צו זיין אין קערעסטיר די פאר שעה און גלייך צוריקומען לוינט זיך נישט צו איינטשעקען למען ה' א רענצעל ווייל עס האלט סתם אויף טייער צייט, וואס נישט אויף דעם לאזט מען איבער א משפחה אין ניו יארק און מען נעמט ארויס לכה"פ טויזענט דאללער פון טאש כדי צו אפשווענדען צייט אין בודעפעסט עירפארט, וואס איז בכלל נישט א טובה פאר שמירת ענים, וואס חלילה וחלילה איין רגע.. איז א שאד געווען די גאנצע זיך שלעפן, נישט מעגליך די ישועה זאל אנקומען אין שטוב אריין אויב מען לאזט עס בידים איבער אינדערמיט ח"ו, להחזיר לענינינו מען גרייט זיך צו גיין צו סיקיארעטי באקום איך פליצלינג א טעלעפאון רוף פון טאטע זז"ג אז איך זאל ביטע ארויס קומען פון טירמענעל ווייל ער איז זיך ספעציעל געקומען געזעגענען פון מיר.... אין מילים... וויאזוי גייט נאר די ניגון???!!!.. א טאטע בוסטו גאר א געטרייער.... אבער נישט סתם, ער ברענגט נאך מיט א קליינע האנט באגאזש, מיט ניסלעך, קרעקערס, קענדיס, טאנא, סעלמאן, שירעם, פלעשלייט, א קונטרס פון הרב אברהם הערש פריעדמאן די גאלאנטע דיין הלכות אויף צו גיין אויף'ן וועג, תהילים, קליינע סידור, וכדומה, און איך פרעג דעם טאטע'ן וואס איז די טירחה יתירה? זאגט ער מיר אז ענדירש פון שלעפן א בעג מיט א טלית בייטעל איז גרינגער אז אלעס ליגט אין א קליינע באגאזש וואס מען דארף נישט איינטשעקען... דאס איז געווען בלויז א תירץ, טאטע: איך ווייס, זאג איך ביי מיר אין הארץ, פשוט זיך געוואלט געזעגענען עם בנך אשר אהבת פארן אפרייזען לקודש הקדשים אין אזא הייליגע זמן וואס איז אזא עת רצון, זיינע געפילען זענען אויך געווען זייער מרוגש פון די זכיה, נאכען קישען די הענט און זיך באדאנקען, זאגט מיר די טאטע אז ער איז יעצט אויף'ן וועג צו מאנסי ווייל היינט נאכט איז די יארצייט פון היי' סוקלעני רבי זצ"ל, מען וואונטשט זיך איינער דעם צווייטען און מען גייט צוריק אריין אין טירמענעל, מיין חבר ווארט שוין אומגעדילדיג, ממילה גיי מיר גלייך צו די שורה צו דורך גיין סיקיארעטי, און אינמיטען שורה טוט ער זיך אנטשולדיגען אויף די נערוועזקייט און ער איז זיך מסביר אז ער האט שוין איינמאל געוואלט זיין אין קערעסטיר און עס איז נישט צושטאנד געקומען ווייל ער האט פארפאסט א פליגער ווייל די סיקיארעטי האט אים אויפגעהאלטען, און ער וויל נישט עס זאל זיך נאכאמאל דורך שפילען
מען האלט שוין בשעה טובה ומצלחת נאך אלעם און עס איז נאך אלס דא בערך א האלבע שעה ביז מען הייבט אהן בארדען ארויפצוגיין אויף'ן פליגער, האבען מיר זיך געזעצט ביי א ווינקעל ביים גיעט כדי צו טועם זיין, און מיר זעהן נאך און נאך אידען וואס מאכען זייער וועג צום היילעגען רעבין קיין קערעסטיר ודער שטעלט זיך מנחה, דער זעצט זיך אראפ עפעס איבערבייסען, דער טעלעפאנירט וכדומה, אוי היי' רבי השקיפה ממעון קודשך מן השמים מען האלטען שוין 93 יאר נאך די פטירה ווען האסט אונז פארלאזט ווי יתומים, וואס אפילו די גוים להבדיל האבען געוויינט נאך דיר, און דא נאך אזויפיל יאר שפעטער קומען צו פארען אידן מכל רחבי תבל מיט די זעלבע אמונה ווי ביים לעבען, לברך ולהתברך ממך, ברכינו אבינו כולנו כאחד, נאך א תפילת מנחה גייט מען אריין אין שורה צום בארדען, און ב"ה מען זיצט אויף די פליגער און מען שעפשעפט א תפילה צום רבוש"ע אז מען זאל אנקומען בשלום און אהיים קומען בשלום וכל טוב אדוני בידינו
אויף'ן וועג האב'ן מיר געהאט א לענגערע שמועס איבער התקשרות צו צדיקים הקודמים וואס עס טוט נאר מחייב זיין, און די צדיק'ס עבודה איז געווען קדושה און יסוד און דאס דארף'ן אונז בעטען ער זאל משפיע זיין, ווייל נאר אזוי קען קומען די השפעה, און נישט סתם פרעסען על טהרת ר' ישעי'לע וואס איז זיכער נישט קיין טובה לע"נ הטהורה, נאר הדבק במדותיו -במדת החסד- עס איז געווען א מורידיגע הכנה פאר מיר פאר'ן ארויפגיין על ציון קודשו, קען זיין דאס אויב מיין חבר דרייט זיך דא אויף די וועלטעל וועט עס אים באדערען אז איך פארצייל ברבים אונזער פרייוואטע שמועס, אבער איך מיז זיך באדאנקען פאר די שיינע 8 שעה'דיגע רייזע, מעריב האבען מיר געדאווענט אויף די פליגער אינמיטען וועג ווען עס איז שוין געווען זיכער נאכט, נאכדעם וואס מען האט שוין געזעהן שטערנס
בערך 8:00 וויען'ע צייט האבען מיר געלאנדעט בשלום און דא איז געווען מיין'ס א שטיקעל טעות, א נערישע קליינע אבער איך האב זיך גלערענט, בלי נדר פון יעצט און ווייטער וועל מיר אזוי טוען אי"ה, עס לוינט זיך זיכער בעסער און יעדע פאל צו נעמען א פליגער פון ניארק אדער פון JFK גלייך קיין וויען און פון דארט נעמען א קאר קיין קערעסטיר, ווייל פון בודעפעסט קיין קערעסטיר נעמט צו דרייווען מיט א קאר בערך די 2 און האלב שעה, און פון וויען מיט 2 שעה מער -דהיינו- בערך די איבער 4 שעה דרייוו, אבער צו מאכען א סטאפ אין א אנדערע מדינה פון 2 שעה, און פליען נאך שעה צו בריטיש צו לופטאנזע צו יעדע אנדערע עירליין אפילו וויען און נעמען נאך א פליגער קיין בודעפעסט איז א צייט אנברענגעניש און מען פארדינט נישט קיין שום צייט, עס איז זיכער אסאך גרינגער צו נעמען גלייך א פליגער קיין וויען און דארט זיך אריינזעצען אין קאר און דרייווען גלייך קיין קערעסטיר, און אויף צוריק אויך, ווען מען ענדיגט זיך געזעגענען אין קערעסטיר זעצט מען זיך אריין אין אויטוי און מען דרייווט גלייך קיין וויען און מען זעצט זיך "איין מאל" אריין אין פליגער און מען קומט אהן בשלום אהיים, לענ"ד און בעזרת השם קענען שרייבען די נעקסטע מאל וכן אני נוהגין: און בנוסף על זה, וזה כמעט העיקר איז וויען א אידישע שטאט מקוה, שחרית, פת שחרית, וכדומה...למעשה האב איך מיר אנדערש אויסגערעכענט דאס מאל און מיר זעמער גלייך געגאנגען צום קענעקטינג פלייט צו גיין קיין בודעפעסט, מען האלט נאך פאר שחרית מען דארף נאך דאווענען, גלייך נאך סיקיארעטי און מען לויפט און געיאגטערהייט גלייך צום גיעט און מען שטעלט זיך שחרית אין א אפגעזונדירטע ווינקעל, גלייך נאך שחרית טועט מען זיך אויס און מען לייגט צוזאם די טלית ותפילין און מען גייט בארדען צום גיעט, נאכען בארדען גייט מען ארויף אויף אזא קליינע באס און צוגעפארען צום פיצילע פליגער און מען הייבט זיך -נאך א קורצע צייט אפשניט- גלייך קיין בודעפעסט
בערך 11:15 פארמיטאג האבען מיר געלאנדעט בשלום אין אונגערען, גלייך נאך ארויס קומען פון טירמענעל זענען אונז געגאנגען נעמען אונזער פריער באשטעלטע קאר, וואס כאן המקום להזכיר א גרויסע ישר כח פאר מיין חבר וואס האט מיר צוגערעדט אליינס צו דרייווען אין אונגערען, וואס איך האב נאך קיינמאל פון פריער נישט געטוען - נאר געצאלט פאר א דרייווער, און נאך מסיים זיין די דאווענען, לאזט זיך אין וועג אריין מיט די ציהל קיין משכן קודש "קערעסטיר"
בשעה 1:30 מיטאג צייט זעהט מען גרינע שילדען מיט די ווערטער וואס דרינגט דורך די הארץ מיט בענקשאפט... באדראג-קערעסטיר
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (המשך)
אוי קערעסטיר! מקום אש להבת שלהבת קה, מקום קדוש הוא, מקום קיבל תפילות, מקום שכל בית ישראל נשען עליו, מקום שמכוון נגד מקום ביהמ"ק, מקום מקור ישועות, אין זה כי אם בית אלקים
מען קומט אהן צו ביתו נאוה קודש פון היי' רבי זי"ע וואס איך האב פון פריער באשטעלט פאר מיר א צימער מורעהאבענדיג דאס אויב איך וועל נישט באשטעלן פריער וועל איך נישט האבען דא אין די נייע צימערען דווקא אין רעבינ'ס הויף העכער די ארגענעלע קאך וואס -די קאך- איז מאך מימות רביה"ק, וואס מיין מורה איז נישט געווען אימזינסט... וואס דא גייט נישט פאר... א פארקער אן ערך פון 20-30 נפשות דאווענען יעצט מנחה אין בית שלמה גלייך נעבען די קוויטעל שטוב, און אין די מל"מ שטוב איז שוין צוגעשטעלט א ברייטע אויספאסטען, פאר די וואס האבען געפאסט ביז חצות יום כיפור קטן, פון אלעם גוטען פון היימישע געבאקענע גאר גוטע מזונות און קאווע ביז זופ, קיגעל, ברויט, אייער שפייז, טאנא, פוטער, קריעם טשיעס, ארענזש זשוס, עפעל זשוס, ירקות וכדומה לזה פון אלעם גוטען
אבער די מנחה איז צו באוואונדערען, עס זעט אויס ווי יום הק' ממש איך בין מקנה די בחורים מיט די אינגעלייט.. לאו בכל יום מתרחש צו דאווענען אין אזא הייליגע פלאץ, ממש השראות השכינה, די התעוררת איז גרויס, זיי ווייסען וויאזוי עס אויסצוניצען, מיט א תפילה שטילערהייט אויף מיינע ליפען, איך וויל אויך זוכה זיין צו האבען אזא רגש ביים דאווענען
דער ווייל קומט מיר אקעגען א חסידישע אינגערמאן וואס זיין נאמען איז ריינער, די ערשטע געדענק איך נישט און פרעגט מיר מיט וואס ער קען מיר מכבד זיין, זאג איך אים מיין נאמען, אז איך האב באשטעלט פון פריער ביי ר' בעריש בן הרב ישעי רובין א צימער, גלייך האט ער געוויסט פון וואס איך רעדט, און נעמט מיר ארויף העכער די ארגענעלע קאך צו נייע געבויטע הערליכע מסודר'דיגע צימערען, איך מיז אייך זאגען טייערע ליינער איך האב מיר אויף דעם נישט געראכטען... איך קען נישט במדומה לזה נאך א פלאץ אין גאנץ יורעפ, ניטעמאל נאנט צו דעם, אדרבא פארביערט עס אליינס אויס איהר וועט מיר נאר דאנקבאר זיין קלינגט ר' בעריש פון פריער כדי זיכער צו מאכן אז עס איז דא עוויעלבעל וואס איהר זיכט, להחזיר לענינינו למעשה איז אין מיין צימער געשלאפען איינער די פארגאנגענע נאכט איז די ערל'טע ציעט יעצט איבער פרישע בעטגעוואנד און זויבערט איבער די צימער פון פריש, זאגט מיר די ריינער אז עס וועט זיין גרייט און 15 מינוט אי"ה, און אנטשולדיגט זיך אז עס איז אנגעקומען אידן א נאכט פריער אומגעמאלדען און ער האט געוויסט אז איך וועל נישט זיין ביז מיטאג און אלע אנדערע בעטען זענען געווען פארנומען
איז ממילה אין די צייט האט מיר מיין חבר -זייענדיג די ערשטע מאל אין קערעסטיר- געבעטען ער וויל אביסעל זיך באקענען פון די נאנט איז קודם האב איך אים געוויזען די הויף, די פלאץ ווי עס איז געשטאנען די סוכה, די קאך, די פענסטער ווי די רבי פלעגט זאגען תהילים, די פלאץ ווי עס איז געשטאנען די ביהמ"ד, די מל"מ צימער ווי עס פלעגט פארקומען די באקאנטע עבודה פון היי' רבי יעדע וואך, די קוויטעל שטוב -די הייליגע קוויטעל שטוב- אויף דעם מקום קדוש זענען דורך געגאנגען טויזענטע און טויזענטע לבבות נשברות און זענען געהאלפען געווארען חוץ לדרך הטבע, און אויף דעם הייליגע מקום שטיי מיר דא עס כאפט א פחד און ציטער, מקום אשר אתה עומד עליו אדמת קודש הוא! און נאך מער ווי דעם, די פלאץ איז באשטימט געווארען צו קענען ממשיך זיין אלס וואס מען דארף, נישט פון קיין צווייטען נאר פון היי' רבי'ס מויל אליין, ווען זיין גרויסע איידעם די קראלי רב זצ"ל האט אים געפרעגט פון שווער וואס וועט דא זיין? אויף ווען און וויאזוי לאזט אונז די שווער איבער בלי רועה? ונוער וועט אונז ווייטער ממשיך זיין ישעות? ווי זאל'ןנאך אונז זיך ווענדען? האט מען געהאט די זכיה צו הערן פאר'ן פטירה מפה קודשו די ווערטער: אויב וועט מען קומען צו די דירה וועט מען געהאלפען ווערן פונקט ווי ביים לעבען!
און אויב עס איז נישט גענוג שטייט נאך א טעוועלע אויף די וואנט אז אין די צימער האט די רבי געפראוועט, און די טעוועלע זעיט שוין אויס ענליך צו מציבה אנגעפירקעלט נעמען, אויף אזויווייט אז גלייך נעבען דעם אז דא א הזהרה אז מען זאל גארנישט שרייבען.... און ווי אויך ווערט דא פאראייביגט די נאמען פון די קערעסטיר-בערבערשט רבי זצ"ל פון וויליאמסבורג הרב ר' ישעי' גרויס איש צדיק תמים היה און ער האט אסאך געלייסטעט און געטוען פאר די הייליגע פלאץ בפרט, און געווען די ערשטע וואס האט איבערגעמאכט די אוהל הק' און עס איז געשטאנען אזוי פאר לאנגע יארען ביז משפחת רובין ה"ו קינדער פון הרה"צ ר' מענדל זצ"ל האבען עס גענצליך איבערגעבויעט פאר די פאנטאסטישע סומע פון איבער א האלב מיליאן דאללער און צוריקגעשטעלט אויף די אוהר אלטע יסודות, וואס איז די מדובר לכל הפוקדים את ציון קודשו, און מיט גרויס הכרת הטוב טוען מיר (די אלע וואס געדענקען נאך אלט קערעסטיר, ווען עס איז נישט געווען מעגליך אנצוגיין אין די פיצילע אוהל אהן לופט, ווען עס איז נישט געווען מעגליך צו זאגען תהילים מיט מנוחת הנפש און הרחבת הדעת) דאנקבאר זיין פאר זיי אבער ביז אהין האט געדינט די אוהל וואס ר' ישעי' זצ"ל האט געבויעט מיט מסירת נפש און בכלל האט ער געטוען פאר די קערעסטירע נאמען א גאנץ לעבען, און ליידער בעונותינו הרבים האט ער נישט איבערגעלאזט קיין דורות ווערט זיין נאמען פאראייביגט דא אויף די וואנט וואס האט אין זיך איינגיזאפט געלוינען פון אידישע טרערען פון די לעצטע 150 יאר, זאל די אייבערשטער העלפען דאס זיין לעכטיגע נשמה זאל רוען בגנזי מרומים און עס זאל זיין אן א עליה די אלע גוטע מעשים לעילוי נשמתו הטהורה הרה"צ ר' ישעי' ב"ר נפתלי זצ"ל
נאכדעם גיי מיר אריבער צו די מקוה, ב"ה זייער באטעמט זייף, שעמפא, פרישע האנטוכער, געהעריגע בור הטבילה ריין זויבער און פיין ווארעם, הייסע שויערס, און נאכען זיך איבערפרישען זאגט מיר מיין חבר אז ער וויל זעהן די גאסט הויז פון ר' משה יוסל פריעדלענדער, גייען מיר אריבער אהין אים צייגען און ווען מיר קומען אהן זעהן מיר א נייע היימיש געמאכטע שוהל נעבען די הויז, וואס איז נאך נישט געווען פון פריער און נאכדעם גייען מיר אריין אינעווייניג און מיר זעהן די צימער ווי מען עסט און ווי אויך די אנדערע קלענערע צימער פון די פרויען, און פאר איך ענדיג אים ווייזען די שטיגען צו די צימערען קומט מיר פרעגען א בחור'ל צו איך וויל זיך געבען א וואש, נאכדעם וואס איך זאג אים אז איך בין מסודר ב"ה נאר איך בין געגאנגען ווייזען מיין חבר, זאגט ער מיר אז "עני טיים" קען איך זיך איבערעכענן און קומען אנבייסען, זייער העפליך אויפגענומען איך האב זיך באדאנקט און צוריק אריין אין אויטא צו סתם ווייזען די שטאט, און ווען מען ענדיגט ארום פארען די שטעטעל גיי מיר צירוק לקדשי קדשים מעון ומשכן קודשו של איתן אדונינו מרן רביה"ק זי"ע
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (המשך)
מען קומט צירוק לביתו נאוה קודש ווי אונז האבען די זכיה יעצט צו וויילען, און מיר זעהן א באס פארקירט אינדערפארענט און איין גאנצע קבוצה פארט יעצט אוועק מיט פילע באגאזשען און עס איז א בחינה פון משמורה נכנס ומשמורה יוצא און מען גרייט עס אהן צו בקבל פנים זיין די פרישע אורחים, ווייל יעצט גייט שוין אוועק די חבורה וואס האט פריער געזאגט יוכ"ק און געדאווענט מנחה, און איך זעה ווי די שליח מיוחד ונאמן בית רביה"ק הרב משה בצלאל לעפקאוויטש מיט די אנווערפענע אינגערמאן הרב ריינער פאקען מיט צידה לדרך פאר די וועג ביז די עירפארט, און דערווייל מאכט די וועג אריין אין הייליג הויז זעהט מען די זמנים הענגען אויפ'ן וואנט פון די היינטיגע ער"ח מנינים יוכ"ק 1:00 און נאכדעם נאכאיינס4:00 און שפעטער 6:00 נאכמיטאג, און מען באגעגענט זיך מיט נאך א מנין מנחה וואס ענדיגט יעצט אין קוויטעל שטוב, און ווי אויך אין די מל"מ שטוב וואס איז ספעציעל געווידמען לסעודת בוקר וערב בכל ימות השנה איז גענצליך איבער געפרישט און גרייט צו בקבל פנים זיין ווייטער, מיט ווארעמע איבערבייס וכל הנילווים עליו, און נאך די מנין וואס ענדיגט יעצט נעמט מען ארויס די ספר תורה צו ליינען די היינטיגע קריאה וואס מען האט פארפאסט זייענדיג אין עירפארט אהן א ספר תורה, נאכען ליינען זעצט מען זיך עסען עפעס און איך פרעג ווען וועט זיין נאך א מנין מנחה ענפערט מען מיר נישט געזארגט עס מאכט זיך די לעצטע 3-4 וואכען יעדע שטיק צייט... און טאקע בערך 3:45 שטעלט זיך נאך א מנין מנחה אין קוויטעל שטוב
פאר מען איז געגאנגען דאווענען מנחה זענען אונז קודם ארויף אין צימער צו אויספאקען די חפצים און זיך מסדר זיין, און עס נישט נארמאל ציכטיג שיין, און ווער רעדט נאך פון די הצטרכות'ער וואס מען דארף האבען נמשל עיר קענדישען, סטיעם, און ווער רעדט נאך פון די בעטען גופא ממש פונקט ווי אין שטוב אין אמירעקע.... און די בית הכבוד די שויער וכדומה, אזוי ווייט אז אויף דעם וואלט איך זיך מורה היתר געווען און יא גענוצט א קעמערע פשוט אלס מען זאל וויסען פון וואס איך רעדט ואל תמנע טוב....
יעצט אראפקומענדיג פון הכנסת אורחים גרייט מען זיך צום דאווענען ביראה והתרוממות וחדות הנפש אז ב"ה מיר זענען נאכאמאל אין לעבען זוכה צו דאווענען אין קדשי קדשים, אין זה כי אם בית אלקים וזה שער השמים, מסבב כל הסיבות האט אזוי צוגעפירט אז אני הצעיר בין געווען בעל תפילה דא אין הייליג קוויטעל שטוב, וואס אין א געוויסען זוהן טראכט זיך מי אנכי? שאינו הגון ואינו כדאי, נארוואס דען אויב מען איז א שליח הציבור דאווענט מען דאך פאר אנדערע, און אז מען דאווענט פאר אנדערע איז ידוע אז די רבוש"ע טוט נישט בודק זיין צו מען איז כדאי נאר מען נעמט אהן די תפילת ברחמים, ווייל מען דאווענט דאך נישט פאר זיך נאר פאר אנדערע, אבער דאך איז דא א פחד אין אלע איברים און מיינענדיג אז נאר איך האב עס זעה איך אז ממש יעדער איינער איז אריינגעוואפען די פנים אין סודיר, א קליינעקייט? אין קוויטעל שטוב, ער"ח, אלול, אין אליהו נענה אלה בתפילת מנחה! עס נעמט דורך אלעמען, דאס קען מען נישט מסביר זיין נאר אויב מען איז דארט אויף דעם הייליג מקום, לכה"פ האלט מען אינאיין חזר'ן ספה"ק מופת הדור כדי צו האבען די געפיהל צום צדיק יסוד עולם און צום הייליג מקום, יענעמס מנחה איז מיר גרינגער צו באשרייבען כנכתב לעיל... ווי מיין אייגענע, אן אמת'ע געפיהל ווי ערב יוה"ק, געפוילט אלעס גוטס
צוביסלעך קומט א גרעסערע עולם זיך גרייטען צו יוכ"ק, און גלייך נאכדעם וואס מען ענדיגט אונזער מנין מנחה הייבט מען אהן (דא בין איך שוין נישט געווען בעל תפילה) פלגי מים ירדו עינו על לא שמרו תורתך בלי שום גוזמה כלל, טאקע אין די שטוב וואס האט אריינגעבלאזען אזא רוח טהרה אין אזועפיל אידישע הערצער, בעט מען בזכותו הג' צו א אמת'ע תשובה שלימה, אמן
נאכדעם שטעלט זיך נאך א מנין מנחה פאר די אידן וואס זענען אנגעקומען שפעט אביסעל און פארפאסט די פריעדיגע, און איך האב זיך אנגערופען צו הרב יחזקאל דוד שליט"א אז די יעצטיגע ווערטשאפט זעט אויס זייער ענדליך צו די יארצייט פאר בערך 8 יאר צירוק, כמעט קרוב לאמת....
למעשה אונז גרייטען זיך -נאך פאר די אנדערע מנין מנחה שטעלט זיך- שוין ארויפצוגיין לציון קודשו קודם פנה יום, ווייל די זייגער קלאפט שוין בערך 4:30 נאכמיטאג
המשך יבא
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (המשך)
בערך 4:30 נאכמיטאג גייען מיר ארויף לציון המציונת און אין מיין קאר קוועטשט זיך אריין אסאך מער וויפיל עס פיט באמת, און אזוי פארט מען ארויף די בארג און מיר גייען מיט א שטארקע התעוררת זיך מזכיר זיין לרבינו הקדוש ולעורר רחמים בשמים לישועתי ולישועת הכלל והפרט כי צרכי עמך ישראל מרובים בהגלות המר הזה, און אויף די וועג פארצייל איך פאר'ן ציבור אין מיין אויטא די מופת וואס איך האב געפראוועט דא ביים ציון הק' איידער מיין ישעי'לע נ"י איז געבארען געווארען כדי צו מעורר זיין און מען זאל אריין גיין מיט א זיכער הארץ אז כל משאלותינו ה' ימלא בזכות הצדיק השוכן פה
און מיט די זעלבע כוונה ווי ביי מנחה ווייל איך בין נאר א שליח ציבור מיט אזויפיל אידישע קינדער'ס בקשות, איז דאס הארץ איז געמישט מיט פרייד און פחד צוזאם, ווען מען טרעט צו אריין צו גיין אין אוהל הק' דארט איז אונז מקבל פנים די שומר, מען גייט אריין אן אפצאל מיט די פלאן צו צעווארפען אפאר דאלער ווען מען האט שוין געפויעלט ישועות אויפן וועג ארויס, אינעווייניג געפונט זיך א שיינע עולם בתוכם אפאר היימישע פענימער וואס מען האט שוין געטראפען פון פריער בבית רביה"ק ווי נמשל הרב משה שמואל ראטטענבערג מייסד ומנהל מוסד רב להושע נכד רביה"ק, ווי אויך זעה איך ר' יואל זילבערשטיין פון קאנטינענטעל זאל אין וויליאמסבורג בן הרב ר' מרדכי פון מאנסי, און די משפחת לאנדא עטליכע ברודערס די וואס האבען די ישיבה אין יאמפעלע און די התעוררת ווערט גרעסער און שטערקער און עטליכע אידן ענדיגט תהילים און זאגט פאר הויעך ה' ה' מיט א מורא'דיגע התעוררות און די גאנצע עולם זאגט נאך, און ווען איך האלט שוין ביי מסיים זיין איז עס די זעלבע זמן ווען הרב משה שמואל נכד לרביה"ק זי"ע הייבט שוין אן אויסצולאזן די יהי רצון, -צום דריטען מאל דא אין אוהל, אין לעצטע 3 שעה- די קולות אין אוהל זענען בוקע רקיעים ממש, נאך דערצו ביי די י"ג מדות של רחמים... ווען מען ענדיגט די יהי רצון שטיי איך שוין ביים הייליגן ציון ביים קאפ'ענס פון די ציס"ע ביי די מציבה ממש, איך ווייס נישט אין וועלכער זכות איך האב זוכה געווען דערצו אזוי נתעורר צו ווערן אז עס האט זיך גענומען גיסן טרערן פון מיר אז איך האב נישט געקענט כאפן מיין אטעם בשעת איך שעפשעט א תפלה צום צדיק מיט אפאר אידישע ווערטער אינדערמיט..., איך ליין פאר פארן הייליגן צדיק די אלע בקשות וואס אחב"י האבן מיטגעשיקט צו מזכיר זיין, איך ליין פאָר אלע קוויטלעך וואס איך האב נאר מיטגעברענגט, צו פון חברים צו ידידים מעמך ישראל וואס דארפן שידוכים, קינדערלעך, צו פרנסה, צו רפואות וישועות, אוי! וויפיל סודות ליגט דא באהאלטען? וויפיל אידען וואס דרייען זיך ארום געהעריג אין די שטאטישע גאסען און עס קוועטשט זיי דאס הארץ? ליידער ליידער, הושענא למען סודך הושענא, נאר די רבוש"ע און די צדיקים ווייסען די סודות וואס זענען באהלטען אין די אויסגעוויינטע קוויטלעך, און מיט חוצפה -נאר ווייל איך בין א ש"ץ- בין איך מעורר דעם צדיק אז אזוי ווי זיין גאנצע נחת אויף דעם וועלט איז געווען בחיים חיותו נאר אז אידישע קינדער זאלן האבן כל טוב וכי טוב, איז דאך זעכער היינט אין אזא הייליגע טאג פון ער"ח, גייט אזא הייליגע נשמה ארויף נאך העכער, צו משפיע זיין כל טוב וכי טוב לאבנ"י און וואס איז ביי אזא צדיק א העכערע עולם? וואס איז ביי אזא צדיק נחת? נאר אז אידישע קינדער זאלן האבן בני, חיי, ומזוני מיט אלעם גוטן! נו, וויל מיר דאך אלע מאכן א נחת רוח פארן צדיק און ווי יעצט געשמועסט איז דאך דיין איינציגסטע נחת רוח אז אידישע קינדער האבן פון אלעם גוטן, אויב אזוי בעטן מיר פון דיר סיי אויף'ן כלל און סיי אויף'ן פרט "הייליגע רבי פארשעם נישט דיין הייליג נאמען און זעה אז מיר זאלן קענען זאגן אז עס איז געווען א קערעסטירער מופת", יהי רצון מלפניך שומע קול בכיות. און איך ענדיג צו מיט א תפלה פאר מיר פערזענליך.......... איך הייב מיר אויף די קאפ פון די מציבה נאכן געבן א קיש די הייליגע שטיין, זעה איך אז די גאנצע אוהל איז דאס זעלביגע פון יעדעם איינעם, און עס גיסן זיך טרערן אונטערן תהלים מיט וואס מען וויל זיך באדעקן די פנים, יעצט האב איך נאכאמאל זוכה געוועהן צו זעהן דאס וואס איך זעה יעדע מאל ווען איך בין אין קערעסטיר, דאס וואס איך האב שוין לאנג צוריק געהערט, אז ווער עס קומט נאר אריין אין דעם הייליג פלאץ ווערט נתעורר לתשובה, איך גיי ארויס פון די אוהל צוריק, צוריק צו וועגס מיט די פנים צום צדיק'ס מציבה מיט דאס געפיל אז מען האט זיכער געפויעלט אלעס גוטס, ...מען קען נישט שילדערן די געפילן וואס מען פילט יעצט נאכן זיין דא בקודש הקדשים באלד 4 שעה, ממש כתינוק בן יומו, ווי דער צדיק האט גענומען אונזער פארשמירטע נשמה און עס אויסגעוואשען און געמאכט לייכטן, דער אייבירשטער זאל העלפן אז מען זאר אנהאלטן די אלע קבלות טובות, וועט מען בעזה"ש זיין א ערליכע איד.
עס איז שוין באלד 9:00 פארנאכטס כמעט 60 מינוט נאכען שקיעה, די געפיהל איז זייער ענדליך צו נאך נעילה פאר מען גייט הייבט אהן מעריב... יעצט ווען מען גייט אריין אין ר"ח שטימונג, ויה"ר שכשם שזכית להיות שליח להולכה כך יזכה להיות שליח לקבלה בכל מיני ישועות לכלל ולפרט כי ידעת בצרות נפשות ישראל, היי' רבי! שאו ידיכם קודש וברכו את עמך ישראל בשנה טובה ומתוקה וכתיבה וחתימה טובה
מיט א געפיהל וואס מען קען נישט באשרייבען גייט מען גלייך צום רעבין אינדערהיים, און ווען איך קום אריין זעה איך ווי נאך א מנין מנחה ענדיגט יעצט (ר' יואל זילבערשטיין הנ"ל בעל תפילה) און איך פרעג איינעם ווען איז מעריב זאגט ער מיר גלייך בזמן, בערך 9:00 וועט זיך שטעלן די ערשטע מנין
המשך יבא
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (המשך)
איידער מיר גייען צו צו מעריב וויל איך ארויסברענגען איינע פון די זאכען וואס איך האב מזכיר געווען שטילערהייט אויף'ן ציון הק', און יעצט ביים צוריק קומען אין שטוב אריין זעה איך פון פריש די ווערטשאפט אנגעגרייט סעודת אורחות ערב אויף די שיינע ברייטע פארנעם, ממילה וויל איך עס -יא- אויסשמוסען אויף'ן פעדער ווייל איך מיין דאס האט אנגעצונדען א גרויס חלק פון די התעוררת ביים ציון הק', כידוע האט די רבי זיך געזעגענט פון בנו יחידו רביה"ק ר' אברהם'לע זי"ע און ווי אויך פון זיין איינקעל די לעצטע רבי רביה"ק ר' מאיר יוסף זי"ע הי"ד איז געווען זייער א אינטרעסאנטע זאך, ער האט גערעדט צו אים און אנגעכאפט ר' אברהם'לעס האנט פאר א קורצע צייט און גלייך אפגעלאזט און דערנאך האט ער צוגערופען זיין באליבט הייליג איינקעל (ראה באריכות בספר מופת הדור חלק ב' פרק אור המאיר פרק כ"ג -וואס גייט צום דרוק בקרוב בעזהשי"ת) און גערעדט צו אים און זיין האנט האט ער אנגעהאלטען פאר א לענגערע זמן, וואס פונקטליך ער האט גערעדט ווייסט מען נישט עד היום הזה, חוץ איין זאך ווייסט מען יא, ער האט זיי אנגעזאגט ביידע -סיי ר' אברהם'לע און סיי ר' מאיר יוסף- דאס אויב וויל מען די ישועות זאלן ממשיך זיין ווייטער, זאל מען זעהן אז די ווערטשאפט אין זיין הייליג שטוב די הכנסת אורחים זאל ווייטער אנגיין פונקט ווי ביי אים, (אגב: וואס פון דעם האט מען שוין דעמאלטס פארשטאנען אז ר' אברהם'לע וועט נישט מאריך ימים זיין) און דאס איז געווען ביי מיר א שטארקע פתחון פה ביים ציון הק', היי' רבי קוק אראפ פון דיין לעכטיג גן עדן און זעה ווי דיין צוואה צו די יוצא חלציו ווערט איינגעהאלטען ביתר שאת וביתר עוז, ממש וואס דא טוט זיך אפ לאזט זיך נישט גלייבען, איז זעמיר זיכער דאס אף שם עומד ומשמש און האלט איין זיין חלק צוזאג, וואס כידוע דער באקאנטע קערעסטירע חסיד, ווי ער ווערט אנגערופען אין מופת הדור אלעמאל מיט'ן טיטעל "החסיד המופלג" הרה"ח ר' שלמה ענגל ז"ל מ'טאקיי, המכונה ר' שלמה טאקייער, פלעגט ארויף גיין יעדע וואך צום ציון -נאכען רעבינס פטירה- גלייך נאך מל"מ פון זיין ממלה מקומו און זאגען מיט די לשון: "א גוטע וואך רבי, דא רעדט שלמה בן רחל, אידען קומען צו דיינע יוצאי חלציו און דו האסט דאך צוגעזאגט פאר'ן פטירה, דער וואס וועט קומען צו מיינע קינדער, וועט האבען די זעלבע ישועה ווי זיי וואלטען געקומען צו מיר, איז בעט איך דיר האלט איין דיין צוזאג און זיי משפיע פאר אידישע קינדער שפע ברכה און הצלחה" (אזוי האט פארציילט ר' אליעזר שנעק ז"ל - וואס ער איז געשטאנען דערביי און עס מיטגעהאלטען יעדע ווארט) און איך האב מזכיר געווען די ברודער'ס וואס זענען עומדים על המשמרת הקודש שוין יארען לאנג -ווען קערעסטיר איז נאך געווען במספר קטן און נאך נישט אזא פארקער און אזוי באקאנט בכל תפוצות ישראל- מיט מסירת נפש ממש ה"ה הרב מאיר יוסף בן רבקה לרפו"ש, הרב ישעי' בן רבקה, און הרב אברהם משה חיים בן רבקה, די קינדער פון הרה"צ ר' מענדל רובין זצ"ל וואס אין זייער זכות טוט די זיידע ממשיך זיין אלעס פאר אונז, צו ווייל זיי האלטען איין זייער חלק פון די צוואה, צו מיט'ן איבערבויען די אוהל הק' און צוריק עפענען די פענסטערס כדי די היי' רבי זאל זיך קענען ווייטער אומקוקען אויף'ן שטאט (ראה באריכות בספה"ק מופת הדור עמוד תקע) און אזוי ווערט נמשך פאר אונז ישעות למעלה מדרך הטבע, אונז: די וואס פארבירען און ווילען האבען א שייכות און א קשר צום צדיק יסוד עולם און בכלל די אלע געהאלפען געווארענע ביים היי' צדיק זענען זייער מכיר טובה פאר אייך משפחת רובין החשובה, ווי איך האב שוין געשריבען פאר אייך פרייוואט נאכען יארצייט אין'ם בריוו און דא איז נישט די זמן און די מקום פאר דעם, אבער פטור בלי כלום אי אפשר
מעריב ר"ח אלול אין קוויטעל שטוב: אבער א מעריב! דאס מאל בין איך נישט צוגעגאנגען צום עמוד טראץ דעם וואס עטליכע האבען מכבד געווען, פשוט ווייל איך האב געדארף'ט די צייט ביי שטילע שמונה עשרה... געשטעלט דאווענען האב איך זיך ביי די פענסטער אויף מזרח וואס איז צו די גאס, וואס כידוע ביי די פענסטער פלעגט רביה"ק זאגען תהילים און ווען ער האט געזעהן א איד דורך גיין האט ער אים אריינגערופען, האב איך זיך געשטעלט אויף א פלאץ וואס איז אויסגעהייליגט, און די מעריב איז געווען מיט א שטארקע ברען, עס איז חודש אלול אויף די וועלט, ביים היי' רבי אין קוויטעל שטוב, נאכען אויסגיסען די הארץ על ציון קודשו, ממש א בחינה פון עולם, שנה, (נפש... הלוואי היי' טאטע אין הימעל אפשר דאך, איך וויל דאך זיין וואויל) א מעריב וואס איז בוקע רקיעים, וואס אונז זענען בטיח דאס נשמת רביה"ק בתוכינו, ווייל עס איז ר"ח ממילה איז די נשמה בלויז דא ווייל עס גייט דאך אוועק פון ציון הק' אזוי ווי שב"ק
געפוילט אלעס גוטס! און אינדערמיט קומען אהן נאך אידען, אבער מען כאפט זיך נישט מיט, אויף וואס דען זענען אונז דא אויב נישט אויף תפילה??? ממילה זיי ווארטען אונז זאלען ענדיגען ווייל זיי ווילען אויך דייקא מתפלל זיין אין קדשי קדשים-קוויטעל שטוב, זיי האבען געמוזט ווארטען אביסעל לענגער ווי געווענליך אין ניו יארק ווייל יעדער איינער האט מאריך געווען בתפילה, אבער דערווייל זעצען זיי זיך טועם זיין אין רעבין'ס מלוה מלכה שטוב, און ווען אונז ענדיגען מעריב גיי מיר זיך וואשען צום סעודת ר"ח
סעודת ר"ח: זייער א גוטע און באטאמטע וועג צוגעשטעלט, עס גייט אזוי ווען מען קומט אריין אויף די ערשטע טיש איז אלעס ספעציעל פארווע, די זופ, קארן, פערפעל, קיגעל, געקאכטע וועזשטעבעל'ס, עפעס א קניש איבערגעצוגענע טייג פארשפייז, וכדומה, און די אנדערע טיש איז צוגעשטעלט פליישיג, "קראמפירען" כלשון קודשו של רביה"ק וואס דאס מיינט פעטעטאס געקאכט מיט פיינע פעטיגע קרעפטיגע פלייש, זייער זייער גוט געווען ממש איך -און נאך א צוויי מנינים אידען לכה"פ- האבען זיך מחיה געווען, דאס איז איז אזוי אויסגעשטעלט ווייל אידען וואס זענען אויף'ן וועג ווילען נישט אייביג פליישיג ווערן, ווייל כידוע אידן זענען זייער מקושר מיט זייער קאווע... כמעט דער גאנצע עולם האט זיך געוואשען, אפילו די אידען וואס האלטען נאך פאר מעריב, און אויף מיין טיש איז געזעצען צוויי בעלזא אידען פון לאנדען, זיי הייסען בר-חורין, מיט א 4-5 אידען וואס וואוינען אין וויען, מיט א אינגערמאן פון וויליאמסבורג, און מיין חבר מיט וועם איך בין געפארען, און הרב משה בצלאל לעפקאוויטש, און אויף די אנדערע טישען קען איך נישט קיינעם חוץ זילבערשטיין און הרב משה שמואל פון רב להושע, און דער הרב ריינער מיט די קעכער אברהם אבא גרינבוים דרייען זיך ארם צווישען די טישען זיכער מאכען אז יעדער איז צופרידען און צו מען דארף נאך עפעס, און איך פרעג פון דעם הרב ריינער וויפיל בין איך שילדיג פאר מיין בעט און פאר די אלע עסען זאגט ער מיר פאר עסען בעט מען נישט, אויב מען וויל איז דא א פושקע וואס וויפיל מען וויל קען מען אריינלייגען און א בעט איז !$25 איהר הערט גוט??... ווייל איך האב עס נישט געגלייבט, אבער שוין דאס איז א קערעסטירע ווערטשאפט, און בשעת נאכטמאל טרעט מען זיך היטשעס צום עירפארט איינער מיט'ן צוויטען ווענט זיך ווען די פליגער פארט ארויס.. און מען שמוסט און פארברענגט ארום ספרי צדיקים ובפרט של רביה"ק, און מען גרייט זיך צום בענטשען מיט יעלה ויבא ברענגט הרב גרינבוים דער קעכער ארויס א וויין מיט א בעכער, און הרב משה בצלאל איז מכבד מיין חבר מיט בענטשען מזומן, וואס כידוע האט די דברי חיים דער היי' צאנז רב זי"ע אזוי מסמיך געווען רביה"ק מיט בענטשען אידען, זאגענדיג טוב עי"ן הוא יבורך! און מען שטעלט זיך אויף קומען אריין צוויי אידען און דער הרב ריינער וויל זיי מכבד זיין מיט נאכטמאל זאגען זיי אז זיי האבען געגעסען ביים גאסט הויז פון ר' משה יוסל נאכטמאל, און זיי פרעגען צו מען האט שוין געדאווענט דא מעריב, איז הרב ריינער שטעלט צוזאם נאך א מנין מעריב אינאיינעם מיט די אידען וואס זענען אנגעקומען אינמיטען מעריב און קודם געגעסען, "כרצון קודשו של רביה"ק" ווי באקאנט איז געווען די ערשטע שאלה וואס די רבי פלעגט פרעגען צו מען האט שוין געגעסען? נאך פאר מען האט געפרעגט וועגען דאווענען, און זיי שטעלען זיך יעצט נאך א מנין מעריב
איז א סך הכל וויפיל תפילות אידען האבען געדאווענט אין די הייליג פלאץ איז -וואס איך האב מיטגעהאלטען דערווייל- 3 יוכ"ק, 5 מנינים מנחה, און 2 מנינים מעריב, אה! זאלען די אלע אידען זיך האבען אויסגעבעטען אלס גוטס, אמן! אין אזא הייליג פלאץ צו פארברענגען ממש א זכיה, עפעס שפירט מען דא א העכערקייט וואס מען קען נישט מסביר זיין ווילאנג מען איז נאך נישט דא געווען, אבער איין מאל מען איז דא אין קערעסטיר, אוי! דאס הארץ לאזט שוין נישט רוהיג מער, מען וויל אלעמאל האבען די התעוררת און אלעמאל וויל מען שפירען א קשר צום צדיק, און אלעמאל וויל מען צוריקומען נאכאמאל
נאך סעודת ר"ח גיי מיר זיך יעצט גרייטען צו גיין שלאפען פאר עטליכע שעה, ווייל מען פארט שוין אהיים וכל טוב אדוני בידינו
המשך יבא (איך מיין נאך איין ארטיקעל און נאכדעם בין איך פארטיג מיט באשרייבען מיין טאג בוך)
- דונש
- שר האלף
- תגובות: 1375
- זיך איינגעשריבען אום: מיטוואך ינואר 25, 2017 3:23 pm
- לאקאציע: שבתדיגע זמירות
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
- פריילעך אידל
- שר האלף
- תגובות: 1097
- זיך איינגעשריבען אום: דינסטאג סעפטעמבער 01, 2015 4:10 pm
הערליך שיין, זאלסט האבן געפועלט אלעס גוטס!
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
מיין טאג בוך (סיום)
מען גייט אריין אין קוויטעל שטוב אפילו עס איז דא יעצט א מנין מעריב, און מען איז מקיים הדבק במדתיו דורך מקבל זיין עול מלכות שמים באהבה, וואס דאס איז געווען די צדיק'ס עבודה א גאנץ לעבען, משריש צו זיין אין אידישע קינדער אז עס איז דא איין איינציגע הייליגע באש', וואס פארדעם האט ער באוויזען מופתים פון איין עק וועלט ביז'ן צווייטען, נאר כדאי צו ווייזען פאר אונז אידן, און -להבדיל- פאר גוים, אז עס איז דא א באש' אויף די וועלט, און מען קישט די מזוזה און מען גייט ארויף צו אונזער צימער, מען גייט זיך אביסעל אנלעינען נאכען עבודת היום און זייענדיג אויסגעמיטשעט פון די וועג, אויף'ן וועג ארויף טרעף איך הרב ריינער הי"ו און איך פרעג אים אויב די מקוה וועט זיין אפען בערך 2:30 פארטאגס ווען מען שטייט אויף פאר'ן ארויספארען צום פלוגהאפטען, זאגט ער מיר זייער גערן ער וועט מיר עס קומען עפענען, פרעג איך וואס הייסט? עס איז נישט אפען? זאגט ער מיר אז ביז 1-2 אינמיטען די נאכט איז ער נאך אויף, און בערך 4-5 איז שוין הרב משה בצלאל אויף לעבודת היום, און ווען קיינער איז נישט אויף די פאר שעה אינמיטען, איז די קאך פארשפארט און ווי אויך די מקוה פארשפארט, נאר די רבי'ס הויז איז אייביג אפען, חוץ אויב מען בעט פון פריער עס צו עפענען איינע פון די צוויי, אבער ער לאזט נישט איבער אפען -אויפגעשפארט- אהן איינער זאל זיין אויף, זאג איך אים אז עס איז גוט אזוי אויך, שטיי נישט אויף ספעציעל פאר מיר, בלייב שלאפען געזונטערהייט, און איך פרעג אים צו ביי משה יוסל איז יא אייביג אפען די מקוה? זאגט ער מיר אז עס מאכט סענ"ס אז יא
צימער נומבער 4 איז געווען אונזער, פאר'ן זיך לייגען נעמט מען ארויס די ספר הק' מופת הדור, וואס איך האב א שיעור קבוע דערין מיט מיין ב"ב יעדע נאכט פאר'ן גיין שלאפען, שוין זייט עס איז ארויסגעקומען בשנת תשע"א לפ"ק, אידן טייערע פארביערט עס אמאל, עס איז ממש א מוסר ספר, עס איז אונז מחייב אסאך, וויאזוי קען א פשוטע יליד אישה אנקומען כחד משרפי מעלה?? אלע צדיקים הקודמים בדורו -ווען וועלט איז נאך געווען וועלט- האבען נישט געקענט נאכקומען און פארשטיין פון ווי מען נעמט אזא קדושה און אזא מאס חסד, בקיצור ממש ווייל איך בין פליצלינג געווארען זייער מיעד, און נאכען אנגרייטען נעגעל וואסער איז שוין בערך 10:30 און געב איך יעצט צוריק די נשמה פאר'ן היי' באשעפער מיט א תפילה עס צירוקצובאקומען אין קארגע 4 שעה ארום
בערך 2:10 וועקט מיר מיין חבר אויף פון שלאף, מען מאכט זיך גרייט און איך פאר צו משה יוסל פריעדלענדער'ס מקוה און... עס איז אפען! עס איז זייער פיין געווען, עס איז אביסעל אינטרעסאנט ווייל עס איז אזוי ווי א בעבי סווימינג פול, מען גייט ארויף שטיגען און נאכדעם צוריק אראפ, אזוי ווי עס פלעגט זיין אלע יארען ביים רעבין אין חצר אויף די יארצייט- ביז מען האט געבויעט די געהעריגע, אבער עס איז זייער פיין געווען, אמת'דיג פיין ווארעם, זויבער, אזוי ווי א מקוה דארף זיין, און אויף די וואנט איז דא א צעטעל אז מקוה געלט איז $5, מען לייגט אריין א פיניפער אין די פושקע וואס איז אויף די וואנט, עס האט זיך געלוינט! כדי צו זיין גע'מקוה'ט ר"ח פאר'ן דאווענען, און א מקוה פאר'ן זיך געזעגענען ביים רעבין אין קוויטעל שטוב
איך קום צירוק צום רעבין אין שטוב, מיר גייט זיך געזעגענען, געזעגענען מיר זיך דען? איך בין נישט מסיח דעת פון די הייליג ווארט קערעסטיר א גאנץ יאר!, מען גייט אריין אין קוויטעל שטוב, און די וואנט אקעגען איבער די טוהר ווי מען קומט אריין פון בית שלמה -נישט פון מל"מ שטוב- איז דא א קעסטעל אנגעפילט מיט קוויטלעך, וואס אידען לאזען איבער ספעציעל ביים רעבין אין פראווע שטוב דא אין געזעגענונג צימער אין די הייליגע קוויטעל שטוב, און מיר זענען בטוח דאס די רבי ליינט אלע אונזערע בקשות, און יעדע שטיק צייט גייט נאמן ביתו ושליח מיוחד של רביה"ק, ה"ה הרב משה בצלאל מיט אלע קוויטלעך און לייגט עס ארויף אויף'ן ציון הק', און אזוי ווי יעצט איז ר"ח גייט מען דאך נישט צום ציון איז שרייבט מען א קוויטעל דא און מען ליינט עס פאר הויעך אין די הייליגע פלאץ און מען לייגט אראפ די קוויטעל אין די מקום מיוחד, נאכ'ן בעטען א תפילה חרישית פאר מיין גרויסע שוואגער נאכאמאל, גיי מיר צוריק אין מל"מ שטוב זיך עפעס איינצופאקען פאר צידה לדרך, ממש א מחיה וואס דא גייט פאר! אפציעל אנגעגרייט צו זיך קענען מיטפאקען, עטליכע מינע יוגערט'ס, קליינע טרינקען, גרייט געמאכטע סענדוויטשעס, קליינע פושקעס טאנע אייער א.ד.ג. קליינע דיענעשעס, וכדומה, מען פאקט זיך איין אפאר קליינקעקייטען צו האבען צו עסען ווען מען ענדיגט שחרית אין עירפארט
נאכדעם גיי איך צו די קאווע טיש גדי צו נעמען צוריק אהיים קערעסטירע צוקער, וואס כידוע די היי' עבודה האט די רבי גענומען פון זיין גרויסע'ן רבי הרה"ק מ'ליסקא זי"ע, און די רבי פלעגט "אלעמאל" "אלעמאל" זאגען אז די ציקער ניצט זיך נישט אויס, און נאך מער, ממש פאר די פטירה האט ער געשיקט זיין געטרייע גבאי הרה"ח ר' משה לייב בלייך ז"ל גיין ברענגען צוקער, ווייל ער וויל עס אפשפרעכן כדי עס זאל בלייבען אויף שפעטער נאך די פטירה, וואס כידוע פלעגט נאך די רבי ר' מאיר יוסף טיילען פון די צוקער, איז מיט א פילע האנט מיט צוקער גיי איך צוריק אריין צום רעבין אין קוויטעל שטוב, און איך בעט פון היי' רבי זאל אונז ווייטער משפיע זיין זיסקייט אין לעבען, ווייל דאס איז געווען זיין תפקיד, זיס צו מאכען אין אידישע שטובער
עס איז שוין בערך 3:00 פארטאגס ווען מיט די פנים צום הייליגען שטוב ארויסגענדיג צוריק צו וועגס, קישט מען די מזוזה, און בסל מלא ברכות וישועות גיי מיר און קאר אריין נאכען פארברענגען אין עיר הקודש קערעסטיר די לעצטע באלד 14 שעה
מען פארט צום עירפארט קיין בודעפעסט די וועג נעמט זייער שנעל, בערך 5:20 איז שוין די קאר געפארקט נאכען עס צוריק אנפילען מיט געז, ווייל די וועגען זענען ליידיג נאך, מען געזעגענט זיך מיט מיין חבר מיט זייער א שווערע געפיהל נאכען מיטלעבען אזא העכערע גייסט, ער גייט צו בריטיש עירוועיס, זיין פליגער הייבט זיך און בערך 2 שעה, און איך גיי צו א אנדערע טירמענעל בילדינג צו לופטהאנזא עירליין, מיין פליגער הייבט זיך און 1 שעה און 20 מינוט, און פארשטייטזיך איך גיי גלייך צו סיקיארטי, ווייל איך בין שוין געווען איינגעטשעקט פון פריער דורך מיין געטרייע ב"ב פון ניו יארק... און יעצט פאר מיר בעזה"ש ביזנעס קלעס, איז מיין שורה דורך צוגיין זייער שנעל ב"ה, איך גיי אריין אין די לופטאנזע lounge פון ביזנעס קלעס און א ווינקעל שטעלט מען זיך שחרית ר"ח אלול מיט הלל, און גלייך נאך הלל, טוה מיר אויס די טו"ת ווייל מען בארד שוין (איך בין אנגעקומען אין עירפארט זייער שפעט שוין... עס איז געווען א ביסעל איינגעשטעלט) מען גייט ארויף אויף'ן פליגער, און מען פליט מיט די קליינע קענעקטינג פלייט בשעה טובה קיין פראנקפורט
געלאנדעט בערך 8:15 אינדערפרי, און די נעקסטע פלייט איז 11:00 איבער 2 און האלב שעה סטאפ אויבער, אבער נאך א מזל ווייל פון איך בין ארויס פון די קליינע פליגער ביז איך בין נאכאמאל דורך סיקיארעטי האט גענומען איבער א שעה, אויב נישט נאך מער, עס איז ריזיג גרויס די עירפארט, באלד אזוי גרויס און מען קען כמעט ווערן אזוי צומישט ווי אין לאנדאן די היטרוי עירפארט, נאך דורך גיין סיקיארעטי גייט מען אריין אין די lounge וואס גלייך פון דא גייט מען בארדען, כמעשהו בראשון כך משהו בשניה, אזוי ווי אין בודעפעסט גיי מיר דא אין א ווינקעל און מען איז מסיים די דאווענען, און ווען מען ענדיגט מוסף מיט אלע תפילות, גייט מען זיך איבערפרישען, זיך גרייטען צו גיין שלאפען -נאכען שלאפען סך הכל פון שב"ק צופרי ביז יעצט וויינגער ווי 7-8 שעה אלעס צוזאמען...- מען זאגט דאך נאך פון צדיק הדור מרן הק' מ'סוקלעני שליט"א אז די בעסטע שמירת הדרך איז צו שלאפען ווייניג פאר מען גייט אויף א פליגער ווייל אזוי שלאפט מען דורך די פליגער, און עס העלפט פאר שמירת עינים! איז נאכען איבערפרישען זעצט מען זיך צוריק אראפ מיט'ן מופת הדור און ביז א קורצע צייט בערך 10:45 גייט מען שוין בארדען, נישט דא וואס צו רעדען, ביזנעס קלעס איז א מחיה! די רוהיגקייט וואס דא איז דא ממש עס לאזט זיך נישט גלייבען אז מען איז אין עירפארט
מען זעצט זיך אוועק אויף'ן פליגער און איך זאג פאר מיין שכן דאס איך פלאן זיך אויסצוציען פון אנפאנג ביז'ן סוף, און אויב ער דארף דורך גיין זאל ער מיר ביטע וועקען, ווייל א רגע שפעטער גיי איך שוין ווייטער שלאפען, און מען דארף מיר נישט שוינען, ווער עס ווייסט וויאזוי א ביזנעס קלעס בענקל קען ווערן ווייסט זייער פיין פון וואס איך רעדט יעצט, מען ציעט זיך גענצליך אויס גלייך נאכען זיך הייבען, און ממש פאר'ן לאנדען 6-7 שעה שפעטער וועק איך זיך אויף אויסגעריערהייט ב"ה, און מיין שכן זאגט מיר אז עס איז נישט געווען מעגליך מיר צו וועקען, און ער איז מיר דורך געוואקט איבער מיין פיס א ערך פון 5 מאל אהין און צוריק און איך בין פיין דורך געשלאפען די גאנצע צייט
עס איז בערך 1:15 ניו יארקע צייט און מען לאנדעט יעצט בשלום אין JFK מיט פילע באגאזשען השפעות טובות, און בגשמיות פיין אויסגעריעט הודו לה', נאכען אראפקומען פון פליגער גייט מען דורך קאסטעמס און מיט די נייע סיסטעם מיט די מאשינען פאר די אמירקאנע בירגער גייט עס איינס צוויי, און עס איז נאך 20 מינוט פאר 2 אזייגער און איך זיץ שוין אין מיין קאר אויף די וועג צוריק צום קאנטרי אפצונעמען מיין משפחה אהיים צירוק אין שטאט אריין, זי דארף אביסעל צייט פאר די עולם קומט אהיים פון די קאנטריס זיך צו מסדר זיין נאכדערצו מען האלט פאר ישעי'לעס אפשערן
נאכען רופען שלום נעמען פון די נאנטע רוף איך אהן מיין שוואגער, און איך בעט אים ווי נאר ער הערט גוטע נייעס זאל ער מיר רופען פארציילען תיקף ומיד, רבותי איהר וועט נישט גלייבען! זעצט אייך אלע אראפ אויף בענקלעך! ער האט היינט ר"ח אלול אנדערפרי אריינקומענדיג אין אפיס שוין אנגעהויבען צו זעהן א אפענע נס! נאך 3 חדשים קלאפען א בארג, און ווערן נאכגעקוקט, און ער זאגט מיר אז ער וויל עס אליינס נישט גלייבען, אבער יעצט איז ער אין שאק, ווייל ער גלייבט אליינס נישט וואס זיינע אויגען האלטען מיט, זאג איך אים דאס איך בין נישט אין שאק בכלל, ווייל איך בין געווען זיכער נאך פאר איך בין געפארען, דאס עס וועט זיין א ישועה למעלה מדרך הטבע, און ווען איך האב איבערגעלאזט אלע פאפירען פון די citi of new york ביים ציון אנטער די קוויטלעך, האב איך געוויסט אז עס ליגט אין גוטע הענט און מען דארף זיך נישט זארגען דערויף מער, און איך בעט אים דאס ווען זיי ענדיגען גענצילך זיך אפשאקלען פון אים זאל ער מיר לאזען תיקף וויסען
זאל די רבוש"ע העלפען כשם שזכיתי לראות חוץ לדרך הטבע ניסים זאל מען זוכה זיין עס זאל מקיים ווערן אלעס וואס מיר האבען זיך אויסגעבעטען לנו ולכל ישראל, און מיר זאלען זוכה זיין צו כל טוב וכי טוב, תמיד, שטענדיג, און אלעמאל, ביזן קרעטשעמע אויך א טרינק, ביז מיר ווען זוכה זיין צו ביאת משיח צדקינו און דעמאלטס וועו זיין יקוצו וירננו שוכני עפר, און מען וועט זוכה זיין צו תחיית המיתם און בתוכם דעם היי' רבי זי"ע און מען וועט קענען קוקען אין זיין לעכטיג געשטאלט און קענען נהנה זיין מזיו שכנתו מיט אלע צדיקים אינאיינעם,אמן! אבער טאטע אין הימעל אונז בעטען פון דיר איין זאך, שוין!
- חסיד אמיתי
- שר חמש מאות
- תגובות: 753
- זיך איינגעשריבען אום: דאנארשטאג ינואר 02, 2014 3:55 pm
- לאקאציע: אין מירון
ישר כח
בברכת געפויעלט אלס גוטס לנו ולכל ישראל, אמן
י.י.ב.ש.
חסיד אמיתי לרביה"ק מרן ישעי' ב"ר משה זי"ע
-
- שר האלף
- תגובות: 1202
- זיך איינגעשריבען אום: מאנטאג אוקטובער 12, 2015 11:31 pm
- לאקאציע: office
- פארבינד זיך:
לכאורה האט געשריבן:יישר כח מעומקא דליבא אויף די הערליכע הערצליכע טאגבוך
אפשר איז כדי צו בעטן די גבאים זאלן דאס אפטיילן און מאכן א באזונדערע אשכול דערפון
פארוואס עפעס מאכן אפאר אשכולות
לאז עס אזוי זאל יעדער לייגן בילדער באריכטן אין 1 אשכול
https://www.vitalcard.com/u/E7C186
-
- שר חמישים
- תגובות: 96
- זיך איינגעשריבען אום: דינסטאג פאברואר 09, 2016 10:28 am
- לאקאציע: קערעסטיר
חסיד אמיתי האט געשריבן:ישר כח פאר אלע חבירים ידידים פאר די ווארעמע פיד בעק, סיי די פון ברבים דא, און סיי די וואס האבען מיר געשיקט פרייואט אויף אימעיל אדער אויף טעקסט, אונז האבען הנאה געהאט צוריקצוהערן אז די עולם האט הנאה, און די זעלבע צייט וויל איך זיך אנטשיליגען אויף די נישט גוטע ספעלינג'ס (וואס עטליכע האבען מיר מעורר געווען זייער איידעל פרייואט) אי"ה ווען איך וועל האבען א געלעגענהייט וועל איך עס ארויףלייגען אויף א פי.די.עף. געפיקסטערהייט, אי"ה כדי די עולם זאל קענען ליינען אהן ווערן נערוועז פון אלע מיס-ספעלינגס...
בברכת געפויעלט אלס גוטס לנו ולכל ישראל, אמן
י.י.ב.ש.
חסיד אמיתי לרביה"ק מרן ישעי' ב"ר משה זי"ע
איך האב שטארק הנאה געהאט צו זעהן וויאזוי איהר לייגט אראפ אייער טריפ מיט אלע מטעמים, זאלסט האבן אויסגעבעטן אלעס גוטס.
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 8 געסט


text:
אגרות הקודש חלק ב תשה-תשח שכב
מפתחות אגרות הקודש - - אגרות הקודש, די אגרות אויף יידיש: - - קעג - - קעד - - קפט - - קצח - - רב - - ריא - - רטז - - רלז - - רמה - - רמח - - רמט - - רנ - - רנא - - רנח - - רסג - - רעא - - רפ - - רפא - - רצט - - שה - - שכב - - שלב - - שמד - - שנו - - שעח - - שעט - - שפב - - שצא - - שצד - - תב
ב"ה, כ"ב טבת, תש"ח
ז.ג. ה' ד.ל. מעקלער שי'
שלום וברכה!
איך האב געהערט אז איר זייט שוין געקומען צוריק פון אייער רייזע אין אייראפע, און איך האף אז זי איז געווען ערפאלגרייך אין יעדער הינזיכט.
עס פרייט מיר צו שיקן אייך א קאפיע פון ספר הזכרונות פון כ"ק מו"ח אדמו"ר שליט"א. אויב איר ווילס באקומען נאך קאפיעס וועלן מיר גערן צושיקן אייך,
א פאר ווערטער וועגן דער באדייטונג פון די זכורונת.
אין תורה איז דאך יעדער פרט פון גרויס וויכטיקייט, אויך אפילו דער סדר פון תורה לערנט אונז פיל.
תורה איז לשון הוראה, ד.ה. תורה איז ניט קיין מעשה בוך, נאר א בוך וואס לערנט. דער סדר פון תורה איז, אז פריער קומט ספר בראשית, און ערשט דערנאך שמות, ויקרא, א.ז.וו. דער גרונט דערפאר איז ניט נאר דאס וואס אזוי איז געווען דער כראנאלאגישער גאנג פון די דערציילטע פאסירונגען, א גענוגענדע סיבה פאר א געשיכטע בוך, ניט פאר א בוך, א וועג-ווייזער אין לעבן.
נאר אויך, און אפשר דער עיקר, דערפאר וואס אזוי דארף זיין דער דרך פון לערנען א סדר החיים צו א יחיד, א כלל, א גאנצן פאלק.
דער אנהויב פון אזא לערנען איז ניט די דערקלערונג פון מצוות עשה און מצוות לא תעשה, נאר די דערציילונג און פארשטעלונג פון א לעבעדיקן ביישפיל פון יחידים, אדער גאנצע דורות, עלטערן, קרובים אדער סתם מענטשן וואס האבן געלעבט דעם געוואונטשענעם סדר החיים, וואס זיי האבן, אזוי צוזאגן, "דורכגעטראטן דעם וועג", באוויזן באשיינפערלעך ווי אזוי מ'דארף דורכלעבן דעם לעבן, און ווי אזוי מ'קען בייקומען פארשידענע שטערונגען וואס קומען פאר, און - אז נאר דאס איז דער ריכטיקער וועג אין לעבן.
און ערשט נאכדעם קומען די אנזאגונגען: קום עשה, שב ואל תעשה - אלס מסקנא און כמעט זעלבסטפארשטענדליכקייט פון די פריער דערציילטע לעבנס געשיכטעס.
על דרך זה איז דער עיקר באדייטונג פון די זכרונות.
אלס הויפט צוועק איז ניט געמיינט - ווי וויכטיק דאס זאל ניט זיין - דערציילן דעם לעבנסגאנג פון פלוני ופלוני, כדי מ'זאל וויסן די געשיכטע פון יענע דורות, אדער פערזענליכקייטן.
דער הויפט צוועק איז צו באווייזן אונז א לעבעדיקן ביישפיל ווי א איד - א רב, א לערנער, א סוחר, א בעל מלאכה, א בעטלער - יעדער פון זיי אין זיין הינזיכט א גרויסער ייד, זיינען דורכגעגאנגען זייער לעבן,
און דאס זאל אונז אנווייזן דעם ריכטיקן וועג אין אונזערע צייטן, און אויך לייכטער מאכן די איבערווענדונג פון די שוועריקייטן וואס זיינען פארבונדן מיט גיין אין אזא וועג,
כ'פארענדיק מיט נאכאמאל אויסדריקן א הערצליכן יישר כח פאר אייער גרויסן בייטראג צו דער דאזיקער וויכטיקער אויסגאבע, מיט אכטונג און גרוס.
הרב מנחם שניאורסאהן
יושב ראש ועד הפועל


text:
שמערל האט געשריבן:
זייער קינדיש און אומפראפעסיאנעל, פאסט נישט אין א פרעסטיזשפולע אויסגאבע.
ליטוואק פון בודאפעסט האט געשריבן:איך האב עס געדרוקט ביי מיר, ווייל די פאריגע האב איך נאר געליינט אןיפ'ן קאמפיוטער און ס'האט נישט די זעלבע טעם. איך האב אנגעהויבען ליינען און ס'האט אלע טעמים. איך זעי נישט וויאזוי די קאמאפאני'ס רייסען אזויפיהל געלט פאר זייערע אויסגאבע ווען מיר האבען אזוינס אומזיסט.
מ'דארף זיך מזדרז זיין און טרעפען וועגען פון אויסטיילען און ארומלייגען די אויסגאבע, ווייל לדעתי האט עס א שטארקער צוקונפט לפניה.
סמבטיון האט געשריבן:איך האלט אז די מינימום הכרת הטוב וואס אונז אקטיווע מעמבערס קענען געבן, איז צו קויפן די אויסגאבע אויף עמעזאן. וכן אני נוהג.
Easy Shopping האט געשריבן:http://amzn.to/2b51N4u
באניצער וואס לייענען דעם פארום: נישטא קיין אנליין באניצער און איין גאסט


text:
סוכה
סוכה איז די פראוויזארישע כאַטקע וואס אידן ציען זיך אריין צו וואוינען דארטן אין משך פון סוכות. מען עסט און מען שלאפט אין דער סוכה. א סוכה דארף זיין באדעקט מיט כשרן "סכך".
דאס ווערט ארויסגעלערנטן פונעם פסוק[1]: בַּסֻּכֹּת תֵּשְׁבוּ שִׁבְעַת יָמִים.
עסן און שלאפן אין דער סוכה[רעדאַקטירן | רעדאקטירן קוואַלטעקסט]
עסן אין דער סוכה איז א פליכט נאר ווען מען עסט אן "אכילת קבע", אבער שלאפן אין דער סוכה איז נישט קיין חילוק נאר אלעמאל א מצווה.
מקור פון דער מצווה[רעדאַקטירן | רעדאקטירן קוואַלטעקסט]
די מצווה פון וואוינען אין דער סוכה שטייט אין פרשת אמור אין ספר ויקרא: בַּסֻּכֹּת תֵּשְׁבוּ שִׁבְעַת יָמִים, האבן די חז"ל געלערנט פונעם ווארט 'תשבו' א די מצווה פון וואוינען אין דער סוכה איז פשט אזוי ווי א מענטש וואוינט אין זיין שטוב א גאנץ יאר, און איינע פון די הויפט זאכן וואס א מענטש טוט ביי זיך אין שטוב איז עסן][2]: תנו רבנן: 'תשבו' - כעין תדורו. מכאן אמרו: כל שבעת הימים עושה אדם סוכתו קבע וביתו עראי. כיצד? היו לו כלים נאים - מעלן לסוכה, מצעות נאות - מעלן לסוכה, אוכל ושותה ומטייל בסוכה, ומשנן בסוכה.
סכך[רעדאַקטירן | רעדאקטירן קוואַלטעקסט]
סכך (ארויסזאגנדיג: סְכאַך) איז דער דאך פון דער סוכה, דאס איז פאררעכנט אלס דער וויכטיקסטער טייל פון דער סוכה. לויט דער הלכה מוז איר מאַטריאַל זיין נאך פון אן אָבּגעשטינער געוואוקס פון דער ערד וואס איז רוי נישט אויסגעאַרבערט אדער פראצעסירט. די הלכה לויטעט אויך אז די סכך מוז זיין געבויט אויפן געדאנק פאר דער מצוה פון סוכה, דער אויסדרוק פון תלמוד איז "לְשֶם מִצוַת סוּכָּה", אדער על כל פנים צו שיצן פון דער זון. די ווענט מעגן זיין פון אלערליי מאַטריאַלן און מוז נישט זיין געבויט לשם מצות סוכה. צו זיין כשר, דארף א סוכה האבן כאטש דריי ווענט וואס זענען הויך צען טפחים, און זיין באדעקט מיט סכך.
אינווייניג פון דער סוכה, פון דער פאדלאגע ביזן סכך טאר נישט זיין העכער פון צוואנציק איילן (אמות) און נישט ווינציקער פון צען טפחים.
נוי סוכה[רעדאַקטירן | רעדאקטירן קוואַלטעקסט]
טעם[רעדאַקטירן | רעדאקטירן קוואַלטעקסט]
- דאס ווערט געבויט היינט צוטאגס אלס אנדענק צום באפרייאונג פון מצרים, צו דאנקען גאט פאר די ניסים דאן, אין סימבאליש צייכענט דאס אפ די הימלישע ווענט פון פון די 4 וואלקענעס וואס איז געווען דער איינציגסטער שוץ אין מדבר ווען די אידן האבן דארטן געוואלגערט 40 יאר און עס איז זיי גארנישט געשען קיין שלעכטס.
- און דער סעזאן איז אויסגעשטעלט דווקא אין הארבסט סעזאן, בעפאר די ווינטער ווען די פארמער און פלאנצער ענדיגן זייער פעלד ארבעט, וואס אמאל איז יעדער געווען אין אזא ארבעט. און זיי עסן דאן אין אזא סוכה צו פייערן און דאנקען פאר די גוטע פלאנצונג פון יאר.
רעפערענצן[רעדאַקטירן | רעדאקטירן קוואַלטעקסט]
אזהרה: מען פסק'נט נישט קיין הלכה פון וויקיפעדיע.


text:
אייביק און עלטער-אַלט פּאָלעמיק צווישן נשים און מענטשן וועגן וואס און ווי זאָל זע יעדער אנדערער אין וואָכעדיק לעבן, אין שטוב, אין בעט, אין די ווערק און אַ פּלאַץ פון וואָס ...
געשריבן גאנצע פילאָסאָפיקאַל טרעאַטיסעס, אָבער גאָוואָריאַט- "דאס זענען דאָרט" - מענטשן זענען נאָך אַרגיוינג און דיסקאַסינג. וואָס? איך טאָן ניט וויסן ... אָבער מאל ער באַקומען אין אַזאַ דייאַלאָגז און דיסקוסיעס ... און באַטראַכטן זיי ינפאָרמאַטיווע, אָבער אַרויסגעוואָרפן. יעדער שרייבן איז באזירט אויף זיין פּערזענלעך דערפאַרונג און די רעכט פון בלויז וועגן זיך.
איך ווילן צו טיילן עטלעכע פון זייער ענטפֿערס ...
יקוואַלאַטי און ינאַקוואַלאַטי צווישן מענטשן און ווייבער.
אפֿשר, די אַרגומענטן אויך האָבן אַ פּלאַץ צו זיין, אָבער האָבן אַ וועלטלעך דערקלערונג. אויב מיר אָננעמען דעם פאַקט אַז גאָט באשאפן מענטש, דעמאָלט אנדערן בילד איז געשאפן. איידער גאָט, אַ מענטש און אַ פרוי זענען צוויי האַלב פון אַ גאַנץ-מענטש! און נאָר ווען זיי ווערן אַ משפּחה, ווען זיי זענען באהעפט, זיי ווערן אַ גאַנץ. און עס טוט נישט ענין צו גאָט ווער פון די צוויי כאַווז איז העכער אָדער אַראָפאַנג, זיי זענען נאָר כאַווז פון אַ איין גאַנץ. רעאַליזינג דעם, אפֿשר מיר וועט ווערן מער מילד צו די מרידה פון איינער פון די כאַווז פון די גאנצע? צו רעאַליזירן דעם, מיר וויסן אַז אונדזער האַלב פון די גאנצע איז נאָר די וואָס איז אין האַרמאָניע מיט אונדז ... מיר טייַנען און באַווייַזן די עסאַנס פון אַ מענטש אָדער פרוי צו יעדער אנדערער אין אַרויסגעוואָרפן! מיר טייַנען און באַווייַזן עפּעס ניט צו אונדזער כאַווז ... זיי וועלן זיין איינער מיט אונדז אָן קיין קאָנטראָווערסי און אַ קוישבאָל פון אַמביציע. אַלע די דיספּיוץ זענען ווי אַ פּאָלעמיק אַז דער ערשטיק איז אַ הינדל אָדער אַ יי ... און דעם איז ניט וויכטיק! אָן אַ הינדל און אַ יי, עס וואָלט זיין ניט איינער אָדער די אנדערע, און עס טוט נישט ענין בייַ אַלע וואָס איז ערשטיק - עס קען זיין גאַנץ און פאַרייניקט בלויז צוזאַמען ...
וועגן די קאָנפליקט און מיסאַנדערסטאַנדינג.
איר שרייַבן אַז קיין יקוואַלאַטי אין די שייכות צווישן אַ מענטש און אַ פרוי האט קיינמאָל געווען, איז נישט, און קענען ניט, אין פּרינציפּ, זיין ...
דאָס איז דיין סטירע און מיסאַנדערסטאַנדינג. אַמאָל ווידער איך זאָגן אַז איידער גאָט מיר זענען גלייַך וויכטיק כאַווז און בלויז האַלב, וואָס זאל ווערן אַ איין ענטיטי .... די סטירע איז ניט בלויז דייַן, ניט נאָר דיין מיסאַנדערסטאַנדינג .... אָבער אַלע די ינטערלאַקיאַטערז, וואס זענען טריינג צו באַווייַזן וואָס איינער איז מער וויכטיק אין כאַווז לעבן, וואָס פון זיי איז אַ דאָמינאַנט ... און זיי זענען בלויז האַלב און אָן ווערן אַ איין גאַנץ זענען גאָר אַרויסגעוואָרפן אין דער שאַפונג פון גאָט! אין דער קאַנטיניויישאַן פון די מענטשלעך ראַסע, אין ריליישאַנשיפּ. דעריבער קאָנפליקט און דיספּיוץ. ווי האַלבעס מיר זענען עקוויוואַלענט !!! מיר וועלן ווערן באַטייַטיק ווען מיר ווערן איינער. דער געראַנגל פון די סעקסיז טוט נישט ברענגען רעזולטאטן, אָבער כערץ צעשטערונג.
די פאָדערן אַז יעדער העלפט איז ניט גלייַך צו דער קוואַליטעט פון דער אָרט צו זיין ... אָבער איך וועט שרייַבן ווידער, אַז דאָס איז נאָר האַלב די צוקונפֿט פון אַ גאַנץ, גאָרנישט מער. נאַריש לויב סלייסיז אַפּעלסינאַ- וואָס איינער איז סוויטער ווען עס איז די זעלבע מאַראַנץ.
הון באַווייַזן אַז עס איז אַ הינדל און יי מוזן פירן אַרויסגעוואָרפן, ווייַל עס און אַזוי עס טוט. אבער פֿאַר עטלעכע סיבה, קאַקקלעס אין דעם ... דערקלערן צו דער פרוי אַז זי איז אַ פרוי, און וואָס זי איז אָדער איז ניט גלייַך צו מענטש איז ווי אַרויסגעוואָרפן, ווייַל זייַן ציל האט ניט געביטן. פון די פאַקט אַז נשים אנגעהויבן ווערינג הויזן און סמאָקינג סיגערעץ און געטרונקען בראָנפן, זייַן ציל - צו געבן געבורט און לינקס! דעריבער אויב זי זאָל דערקלערן וואָס עס איז און וואָס אונדזער חילוק?
ווען אַ פרוי אַמאָל ווידער הייבט צו פֿאַרשטיין אַז מענטש-עס ס טייל פון איר גאַנץ, און דער מענטש הייבט צו פֿאַרשטיין אַז די פרוי-דעם איז אַ טייל פֿון זייַן גאַנץ צייַט צו האַלטן אַרגיוינג און דערקלערן די שייכות !!!
ווען אַ מענטש איז שנייַדן אַוועק אין מינדסטער איין האַנט, עס ווערט מער אָפענטיק, אָבער האלט צו לעבן. אַזוי ווען מיר פֿאַרשטיין אַז אונדזער סאָבעסעדניק- איז אויך טייל פון אונדזער גאנצע, דעריבער האַלטן אַרגיוינג!
איך טראַכטן אַזוי!
"Reflections" גראַנדפּאַ גואָ